BalkanMagazin :: Srbija vraća tranzit na svoje puteve\nsreda, 22. februar 2017 16:24\nTokom radova na proširenju graničnog prelaza Batrovci na izlasku iz Srbije biće izgrađeno šest novih traka za putnička vozila i kamione, izjavila je danas prof. dr Zorana Mihajlović, potpredsednica Vlade Srbije i ministarka građevinarstva, saobraćaja i infrastrukture prilikom obilaska započetih radova,\n“Prošle godine smo imali ukupno 42 miliona automobila koji su prošli Koridorom 10 kroz našu zemlju, što je skoro tri miliona više u odnosu na prethodne dve godine. Polako se saobraćaj vraća i ide preko naše zemlje i za to moramo da budemo spremni”, rekla je Mihajlovićeva i dodala da upravo putevi i granični prelazi daju prvi utisak o našoj zemlji.\nZa nastavak proširenja graničnog prelaza Batrovce u budžetu u ovoj godini obezbeđeno je 465 miliona dinara, a rok za završetak radova je 16. septembar.\n“Prošle godine je uloženo 200 miliona dinara, kada je između ostalog, izrađena nova traka za kamione u dužini od 700 metara i osvetljen prilaz graničnom prelazu. Tokom ove godine predviđena je gradnja šest novih traka, biće ih ukupno 18, zajedno sa dodatnim parking mestima", rekla je Mihajlovićeva.\nPotpredsednica Vlade je najavila da će se u narednom periodu uređivati i prelazi Horgoš, Gradina i Preševo, kao i da bi u maju trebalo da počne rehabilitacija prilaza Batrovcima, odnosno dela autoputa Batrovci - Kuzmin u dužini od 21,5 kilometara. “Nadamo se da će rehabilitacija tog puta početi u maju, novac iz kredita je obezbeđen i radovi će koštati oko osam miliona evra”, rekla je Mihajlović.\nPored dodatnih traka za automobile i autobuse na izlazu iz Srbije, radovi na proširenju Batrovaca obuhvataju i proširenje terminala za teretna vozila, sa 20 novih parking mesta. Teretni terminal biće potpuno odvojen od putničkog, sa posebnim režimom ulaska, kontrole i kretanja teretnjaka, sa mehaničkim i elektronskim nadzorom.\nInicijativu za proširenjem gračinog prelaza Batrovci Ministarstvo građevinarstva, saobraćaja i infrastrukture pokrenulo je 2015. godine i obezbedilo sredstva u budžetu za izvođenje radova u 2016. i 2017. Batrovci su najfrekventniji granični prelaz u Srbiji, na kojem je u prethodnih 10 godina, za oko 70 odsto povećan obim saobraćaja. Ovim graničnim prelazom godišnje prođe više od 2.000.000 vozila, od čega oko 350.000 teretnih.


Crna Gora: Ili referendum ili nemiri – DNP\nVećinsko raspoloženje građana je protiv pristupanja severnoatlantskoj vojnoj alijansi, naša dužnost je da građanima omogućimo da se iskažu svoje mišljenje, navodi crnogorska opozicija.\nIncident na granici tuče između poslanika opozicije i pozicije, koji se pre dva dana desio u Skupštini Crne Gore, još je glavna tema u crnogorskoj štampi. Za krivca su proglašeni poslanici opozicionog Demokratskog fronta i to iz usta potpredsednika crnogorske vlade i vladajuće Demokratske partije socijalista Duška Markovića. On je incident okarakterisao kao izraz „nemoći i priznanje poraza DF“, na šta je reagovao Milan Knežević, predsednik Demokratske narodne partije i član predsedništva pokreta Demokratski front u Crnoj Gori.Knežević je ove navode opovrgao, a u izjavi za Sputnjik je rekao da je ono što se desilo u crnogorskoj skupštini zapravo jasna dijagnoza crnogorskog društva i podeljenosti u Crnoj Gori o ulasku Crne Gore u NATO.\n„Njima je jasno da će posle oktobarskih izbora ove godine DF održati referendum na kome bi se građani Crne Gore izjasnili o članstvu u NATO. Prve odluke DF-a posle izbora će biti ukidanje sankcija Rusiji i povlačenje priznanja Kosova“, najavljuje naš sagovornik.\n„Što se tiče organizovanja referenduma DF-a, kao najorganizovanija politička opoziciona koalicija proklamovati i održavanje referenduma jer sadašnja vlada koja je počela svoje formiranje u januaru 2016. a završila tek u maju, u stvari je i projektovana tako da omogući donošenje odluka u Skupštini. Većinsko raspoloženje građana Crne Gore je protiv NATO-a, a referendum je naša dužnost da kao zastupnici građana Crne Gore omogućimo da se na njemu izjasne o ovom pitanju“, kaže Knežević.On kaže da je siguran da bi rezultati referenduma pokazali da je više od 60 odsto građana protiv ulaska u NATO. Knežević takođe smatra da je svaka druga odluka izazvala dodatnu nestabilnost, nemire i proteste.\nOn podsjeća da je potrebno da sporazum o pristupanju Crne Gore NATO-u ratifikuju sve članice NATO, te stoga smatra da je nemoguće da se on nađe u skupštinskoj proceduri pre novih izbora i konstituisanja nove Skupštine Crne Gore.\n„Kada sporazum bude ratifikovan od strane članica NATO, na Crnoj Gori je da odluči na koji način će biti doneta odluka o učlanjenju u NATO — da li u Skupštini ili na referendumu“, objašnjava Knežević.\nDNP Administrator\t2016-07-07T10:08:25+02:00\tJuly 7th, 2016|


► Komlen Nikolić: O Krušiku tužilaštvo je trebalo da krene u istragu, Majić:\nLidija Komlen Nikolić, iz Udruženja tužilaca Srbije, izjavila je da bi Tužilaštvo trebalo da krene sa istragom u slučaju Krušik.\nKomlen Nikolić je rekla za televiziju N1 da tužilaštvo nema taj "komfor da reaguje samo zato što je neko nešto izrekao u medijima", ali da, kada se radi o aferi "Krušik", da je tužilaštvo tu trebalo da krene sa istragom i "pokaže proaktivnost, pogotovo ako je javnost zaintersovana za to".\nOna je istakla kao bitno da političari, bilo vlasti ili opozicije, prestanu da komentarišu sudske postupke i to prepuste nadležnim institucijama.Navela je primer u slučaju spaljene kuće novinara Milana Jovanovića iz Grocke za šta je optužen tadašnji predsednik opštine Grocka Dragoljub Simonović, a čiju je pretpostavku nevinosti doveo u pitanje predsednik Srbije Aleksandar Vučić.\nOna je rekla da svako ko poseduje informaciju o krivičnom delu treba da se obrati tužilaštvu, uključujući i medije koji pišu o aferama.\n"Tužilaštvo je državni organ i nije džuboks", rekla je Komlen Nikolić.\nOna je upitala zašto bi pisanja u medijima za nju, kao tužilaštvo, bilo nešto obavezujuće i ocenila da trenutno živimo u društvu gde ima "različitih informacija".\nDodala je da svi treba da dostave to tužilaštvu i podnesu dokaze.\n"Svako ima pravo da prijavi", poručila je Komlen Nikolić.\nSudija Miodrag Majić rekao je da bi on momentalno krenuo u istragu afere Krušik da je tužilac i dodao da bi tužilaštvo u uređenom sistemu odavno reagovalo kada bi se radilo o nečemu poput te afere.\nMajić je kazao da je bitno da tužilaštvo izlazi u javnost kako bi se bar stvorio utisak da se bavi određenim predmetom.\n"Posao sudija u turbulentnim vremenima" je da ponekad nešto, kako je istakao Majić, progovore i kažu nešto, a da većina kolega to ne čini jer "strahuje za svoje pozicije".\nLidija Komlen Nikolić\nKomlen Nikolić (UTS): Naslovi u tabloidima nagađanje, ne predstavljaju detalje istrage\nPredsednica Udruženja tužilaca Srbije (UTS) Lidija Komlen Nikolić izjavila je da smatra da su vesti o otmičaru Ninoslavu Jovanoviću, koje su iznete u pojedinim tabloidima u izdanju za...


Osumnjičeni za planiranje napada na Francusku osudjen prošle godine u Briselu\nBeta 25. marta 2016. 11:15\nOsumnjičeni za planiranje napada na Francusku, koji je uhapšen u četvrtak, osudjen je u odsustvu u julu prošle godine u Briselu zajedno sa Abdelhamidom Abaudom koga je policija ubila posle terorističkih napada u Parizu u novembru, prenela je agencija Frans pres.\nFrancuski ministar unutrašnjih poslova Bernar Kaznev ocenio je u četvrtak „važnim“ saslušanje francuskog državljanina Rede K, rekavši da je to početak ubrzanog rasvetljavanja pozadine napada na Pariz.\nReda K. je u sudskom procesu protiv organizovane mreže sirijskih džihadista, osudjen u Briselu u odsustvu na 10 godina zatvora.\nBelgijski državljanin poreklom iz Maroka Abdelhamid Abaud, optužen kao glavni organizator terorističkih napada u Parizu 13. novembra i ubijen pet dana kasnije tokom policijske racije, osudjen je, takodje u odsustvu, na 20 godina zatvora.\nUkupno 28 osoba, povezanih sa terorističkom mrežom koju je predvodio 41-godišnji Halid Zerkani iz Brisela, osudjeno je 29. jula prošle godine.\nPosle hapšenja Rede K, policija je u noći izmedju četvrtka i petka u pariskoj četvrti Aržantej sprovela raciju u jednoj stambenoj zgradi, pošto je prethodno evakuisala stanare radi bezbednosti istrage.\nU terorističkim napadima u utorak na briselskom aerodromu Zaventem i metro stanici Malbek, za koje je odgovornost preuzela Islamska država, poginula je najmanje 31 osoba, a 300 je povredjeno. U okviru istrage o tim napadima, u četvrtak je u Briselu uhapšeno šest osoba.\nPolicija intenzivno traga za najmanje dva muškarca koje su sigurnosne kamere na aerodromu snimile u društvu trojice napadača koji su se razneli eksplozivom.\nČak Noris je naterao Milku Canić da kaže:


KAKO ŽIVE STRANI BIZNISMENI “NA PRIVREMENOM RADU” U SRBIJI: Kuće od limenki i kredita - Nira Press\nPočetna » KAKO ŽIVE STRANI BIZNISMENI “NA PRIVREMENOM RADU” U SRBIJI: Kuće od limenki i kredita\nToni Barnet, finansijski menadžer fabrike Bol pekindžing Jurop u Batajnici, u svom “gradu od lima” zna da je najvažniji princip: što više konzervi, to više profita. Kuće koje indirektno gradi Aleksandar Piker, generalni direktor austrijske HVB banke, napravljene su od pravih cigli, uz pomoć stambenih kredita koje nudi banka\nIzmeđu visokih blokova sačinjenih od nekoliko miliona limenki, poređanih jedna na drugu, Toni Barnet, finansijski direktor fabrike “Bol pekindžing Jurop”, svakodnevno prošeta baš kao da je posred londonskog Trafalgar skvera. Kako rastu spratovi na “limenom gradu” u skladištu tako rastu izvoz i profit firme. Pre nekoliko godina bilo je nezamislivo da će na goloj batajničkoj ledini dnevno moći da se proizvede više od dva miliona limenki. Luksuzna fabrika, koja radi po najsavremenijim standardima, za stanovništvo koje živi u blizini značila je promenu pejzaža, a za srpsku ekonomiju najveću grinfild investiciju.\nKuće koje indirektno gradi Aleksandar Piker, generalni direktor austrijske HVB banke, napravljene su od pravih cigli. Uz pomoć stambenih kredita koje nudi banka u kojoj radi, nekoliko hiljada građana uspelo je da dobije krov nad glavom. To je ono što prvi čovek ove banke smatra jednim od svojih velikih uspeha. Uprkos upozorenjima koja su stizala sa raznih strana o tome kako treba biti oprezan sa zaduživanjem koje je vezano za švajcarski franak, krediti HVB banke i dalje važe kao jedan od najjevtinijih na tržištu.


-Već nekoliko godina postoji sve veći interes Rusije i Kine. Podržavam proširenje EU na Zapadni Balkan, a kao izvestilac, želeo bih da predložim konkretne korake delovanja Odboru za spoljne poslove Bundestaga i nemačkoj vladi u cilju stabilizacije situacije na terenu, održavanja mira, jačanja demokratskih i liberalnih snaga i konkretizovanja proširenja EU na sve balkanske države, rekao je on.\nAhmetović smatra da se po tom pitanju razlikuje od drugih nemačkih političara koji imaju uticaja na spoljnu politiku.\n-Možda bi nam čak bilo od pomoći da iskoristimo odnose Srbije sa Rusijom za smanjenje tenzija i mirovne pregovore, dodao je on.\nSrbiju, kaže vidi u bliskoj budućnosti, ne samo kao snažnog partnera EU, već i kao članicu Unije, jer je to, kako kaže, jedini način da se osigura dugoročna i održiva stabilnost, demokratija i prosperitet.\n-U narednim mesecima planiram da često posećujem balkanske države i radim sa liberalno-demokratskim snagama na miru, stabilnosti i prosperitetu, istakao je on uz napomenu da je trenutni fokus, međutim, na Bosni i Hercegovini zbog rastućih tenzija.\n-Trenutno radim sa svojim kolegom u Bundestagu Ditmarom Nitanom, kao i sa Josipom Juratovićem i drugim poslanicima i stručnjacima na konkretnom planu stabilizacije Bosne i Hercegovine. Želimo da pružimo podršku liberalno-demokratskim snagama na Zapadnom Balkanu, objašnjava on.\n-I ja mislim da je ispravno da se to pita, jer inače ostaje neizrečeno i ima nešto što razdvaja umesto što objedinjuje. Ja sam nemački parlamentarac sa fokusom na spoljnu i bezbednosnu politiku. Preuzimajući novi zadatak kao glavni izvestilac za Zapadni Balkan, podjednako sam dostupan svim državama Zapadnog Balkana kao partner u saradnji - uvek pod pretpostavkom daljeg razvoja mira, demokratije i prosperiteta za region, kao i intenziviranja odnosa sa EU i bilateralne saradnje sa Nemačkom, istakao je on.\n-Siguran sam da većina srpskog ili hrvatskog stanovništva i ja već imamo nešto zajedničko - volimo da jedemo mamine ili bakine palačinke i da pevamo i igramo u večernjim satima uz muziku Čolića, Joksimovića ili Merlina, zaključio je Ahmetović.\nNEMAČKA VRATILA SRBIJU NA „CRVENU“ LISTU: Nevakcinisani i oni koji nisu preležali kovid moraju u karantin\n14. 01. 2022. u 17:17\nNemačka Srbija Rusija Bundestag


PLS: Timok poražen u Žarkovu\nFudbaleri Timoka 1919 doživeli su novi neuspeh na gostovanjima u okviru 12. kola Prve lige Srbije od ekipe Žarkova rezultatom 2:1.\nNakon veoma dobre partije protiv prvoplasirane Inđije kada je Timok na domaćem terenu doživeo nesrećan poraz rezultatom 1:0, usledilo je još jedno bledo izdanje na gostovanju u Žarkovu i još jednom se pokazalo da “Beli labudovi” jednostavno nisu ista ekipa van svog stadiona.\nOd samog starta meča krenuli su domaći snažno da pritiskaju poslednju liniju zaječarske ekipe sa željom da što pre stignu do vodećeg pogotka. Već u 11. minutu meča morao je ozbiljno da se pomuči golman Jovanović, koji je sjajno odbranio vrlo snažan udarac sa dvadesetak metara, na odbijenu loptu je natrčao napadač i kapiten Žarkova, Saša Manić, koji je imao praznu mrežu ispred sebe, ali je posle kontakta sa Mitrovićem završio na zemlji uz velike proteste sa klupe domaćih, ali sudija Miroslav Matić je samo odmahnuo rukom. U nastavku akcije pokušao je Milić sa ivice kaznenog prostora, ali njegov udarac završio je preko prečke. Nedugo zatim, tražili su ponovo kazneni udarac domaći kada je nakon centaršuta sa leve strane lopta blizu ruke pogodila Uroša Nikolića, ali još jednom je Matić ostao nem. Na novu veliku šansu čekali su domaći do 33. minuta kada je sjajnu loptu dobio desnokrilni napadač Damjan Gojkov, koji je pobegao odbrani i sa desne strane uputio prizemnu loptu u šesnaesterac na koju je naleteo mladi Mateja Žujić, a golman Jovanović neverovatnom intervencijom sačuvao svoju mrežu. Timok u prvom delu igre nije stvorio ni polupriliku i samo zahvaljujući novoj sjajnoj partiji svog golmana na semaforu je stajalo 0:0.\nU drugom delu ništa se značajnije nije promenilo, pa su fudbaleri Žarkova nastavili sa žestokim napadima i opsadom Jovanovićevog gola u potrazi za vodeđim pogotkom koji je izostao u prvih 45 minuta igre. I on je došao u 56. minutu, kada je korner sa desne strane izveo devetnaestogodišnji levi bek Ognjen Obradov, pogodio je na prvoj stativi štopera Milana Delevića, koji je loptu odlično zahvatio glavom i pogodio suprotan ugao golmana Jovanovića za mora se priznati apsolutno zasluženo vođstvo domaćina. Već po polasku sa centra i napada Timoka, sevnuo je kontranapad beogradske ekipe, vukao je dugo loptu Žuvić i prosledio je do kapitena Manića, koji je jako loše zahvatio loptu, ali mu se nakon još lošijeg “čišćenja” Rudića ona vraća, a on je odlaže do Gojkova čiji udarac iz kaznenog prostora paradom zaustavlja čuvar mreže Timoka. A onda, potpuni pad koncentracije Rajčićeve ekipe. Gojkov iz kornera kratko odigrava za Milića, koji prima loptu potpuno sam na rubu šesnaesterca i zaista prelepim udarcem u 60. minutu meča “ubija pauka” u rašljama golmana Jovanovića. Drugo kolo zaredom Timok prima zaista jedan prelep gol posle udaraca kakve ni dva golmana ne mogu da odbrane. Pao je potpuno Timok u igri i samo 5 minuta kasnije mogao da primi i treći gol, ali je praznu mrežu istrčalog golmana Jovanovića pokrio štoper Aleksandar Mitrović i sprečio treći pogodak u samo 9 minuta. Tek nakon ove situacije počeli su gosti da igraju, mogli i nakon kornera Marka Milenkovića da smanje prednost preko Mitrovića koji je sa 5 metara poslao loptu glavom malo pored leve stative. Četiri minuta kasnije izborili su izabranici Vojkana Rajčića slobodan udarac na samoj ivici kaznenog prostora, loptu je uzeo levonogi Igor Pantić koji je zamenio Stajkovića i iznenadio dvadesetogodišnjeg golmana Žarkova, Luku Krstovića, koji je u ovoj situaciji platio danak neiskustvu. Uneo je živost u igru Timoka Pantić, koji je pokušavao centaršutevima da pogodio nekog u šesnaestercu i baš posle njegovog ubacivanja lopta se odbila do Miloša Roševića, koji nažalost “levicom” šalje loptu pored leve stative. Bila je to ujedno i poslednja šansa na meču, u kom je Timok i pored dosta blede partije na kraju imao šansu da dođe do boda, iako je domaćin po svemu prikazanom bez upitnika zaslužio sva tri boda.\nNakon 12. runde pala je zaječarska ekipa na 13. mesto na tabeli i moraće brzo da pronađe način za izlazak iz krize, pošto je doživela tri vezana poraza, a za pobedu ne zna već punih 5 kola, od trijumfa nad Kabelom u 7. kolu. Treba pomenuti da “Belim labudovima” nije išao na ruku ni raspored u ovom periodu, gde su igrali čak protiv 3 prošlogodišnja superligaša (Rad, Javor i Inđija), a u narednoj rundi ih očekuje još jedan, ekipa Mačve. Tek nakon toga imaće na papiru nešto lakše mečeve, pa valja očekivati da će u narednih par kola uspeti da se vrate u središnji deo tabele.\nUtakmica protiv Mačve zakazana je za subotu, 16. oktobar, sa početkom od 15 sati na stadionu pod Kraljevicom, gde je Timok osvojio 8 od ukupnih 11 bodova koje ima na svom kontu i jasno je da će do kraja šampionata morati da osvaja bodove i na strani, kako ne bi morao da se bori za opstanak.\nfk timok 1919 fk žarkovo fudbal prva liga srbije


Inovator Vukašin Daljević traži pomoć za otvaranje fabrike-Za superbrave 175.000 KM - GradPrijedor.com - Portal grada Prijedora\nInovator Vukašin Daljević traži pomoć za otvaranje fabrike-Za superbrave 175.000 KM\nInovator Vukašin Daljević ima rok do januara naredne godine da obezbedi 175.000 KM kako bi počeo fabričku proizvodnju svoje superbrave, koju nisu uspeli da otključaju ni lopovi ni najbolji bravari.\nAko ne obezbedi navedenu sumu, proizvodnja njegove brave ostaće samo pusti san, iako je od konsultantske kuće pri Vladi Holandije dobio garancije za ostatak novca, a projekat vredi 620.000 KM.\nDaljević, član Saveza inovatora BiH, ističe da je u stalnom kontaktu s tom kućom, koju vodi Marina Milenković, zastupnica Vlade Holandije za poslovne projekte u balkanskim zemljama.\n– Reč je o ozbiljnim ljudima koji su pregledali moj poslovni plan i patent i dali pozitivne ocene. Time bi, nakon tenderskog postupka, bila obezbeđena polovina para za pokretanje proizvodnje, a obećali su i da će obezbediti strateškog partnera za marketing i plasman koji će uložiti 25 odsto. Na meni je da obezbedim ostatak, stavim na račun i registrujem firmu da bi naša saradnja mogla da počne, a holandski novac bi bio operativan do oktobra 2013 – kaže Daljević.\nOn navodi da čak i kada bi svu svoju imovinu stavio pod hipoteku, ne bi mogao obezbediti ni trećinu potrebne sume.\n– Ne mogu da spavam jer vreme ističe, a svestan sam da povoljniju ponudu za otvaranje fabrike nećemo dobiti. Zato neprestano šaljem pisma i „prosjačim“ po raznim državnim i entitetskim institucijama – kaže ovaj inovator iz sela Pejići.\nU poslovnom planu je definisana nabavka kompjuterizovanih mašina, repromaterijala i svega što je potrebno za rad fabrike, kao i obuka 25 radnika u Švajcarskoj.\n– Ulaganje bi se višestruko isplatilo jer proizvodnja sigurnosnih sistema za zaštitu i bezbednost građana doživljava bum u Evropi. Zamislite da nam više zemalja naruči nekoliko hiljada tih brava! Ljudi bi morali da rade u tri smene, a fabrika bi mogla da poveća kapacitet. Ovo je razvojna šansa za Prijedor, RS i BiH – kaže Daljević.


Zaštitnik gradjana Zoran Pašalić naglasio je danas, povodom 12. juna - Medjunarodnog dana borbe protiv dečjeg rada, da je pandemija korona virusa dodatno otežala položaj dece koja su žrtve radne eksploatacije, posebno ona koja žive i rade na ulici, i učinila ih gotovo nevidljivima za nadležne organe ali i za celo društvo.\n“Deca koja su prinudjena da fizički rade, pre svih ‘deca ulice’, izložena su mnogobrojnim rizicima koji štete njihovom zdravlju i psihofizičkom razvoju. Pandemija je uvećala te rizike i dovela ih u situaciju da su, u zavisnosti od epidemioloških mera zaštite, bili skoro nevidljivi za društvo u teškoj situaciji”, rekao je Pašalić, a saopštila je institucija Zaštitnika gradjana.\nPašalić je naveo da se rešenje problema sa kojima se suočavaju deca žrtve radne eksploatacije nalazi u utvrdjivanju i otklanjanju uzroka zbog kojih su deca izložena fizičkom radu, tačnije da li je u pitanju siromaštvo u kojem žive pa na taj način jedino stiču prihode ili je u pitanju zloupotreba dece i trgovina ljudima.\nPašalić i od Ministarstva za brigu o porodici i demografiju, koje je preuzelo deo nadležnosti Ministarstva za rad, zapošljavanje, boračka i socijalna pitanja kojem je prethodno uputio takav zahtev, traži da stavi van snage radni nalog upućen pre tri godine svim centrima za socijalni rad u Srbiji prema kojem su, izmedju ostalog, dužni da decu koja žive i rade na ulici po hitnom postupku oduzimaju od roditelja i pokreću sudske postupke za oduzimanje roditeljskog prava.\nTakav nalog je, kako je prošle godine utvrdio Zaštitnik gradjana, suprotan Кonvenciji o pravima deteta Ujedinjenih nacija a centre za socijalni rad usmerava na nezakonito postupanje.\nMinistarstvo za rad, zapošljavanje, boračka i socijalna pitanja je 2020. godine odbilo da postupi po preporuci Zaštitnika gradjana za ukidanje ovog naloga, navodi se u saopštenju.


Sindikat: Rudari nastavljaju sa radom, ali su prioritet njihovo zdravlje i životi\nsrijeda, 25 Mart 2020 20:25\nSamostalni sindikat radnika rudnika FBiH oglasio se saopštenjem o stanju u rudnicima nakon što je i BiH zahvatila pandemija COVID 19. Saopštenje prenosimo u cjelosti.\nUpravni odbor Samostalnog sindikata radnika rudnika FBiH je stava da u trajanju borbe cijelog društva protiv epidemije izazvane virusom COVID-19 JP „Elektroprivreda BiH“ d.d. Sarajevo i ZD rudnici uglja trebaju funkcionisati kao jedinstvena kompanija u svim aspektima djelovanja. Takođe, i po pitanju finansijskog aspekta trebaju djelovati kao jedinstvena kompanije koja se bavi proizvodnjom električne energije.\nUpravni odbor Samostalnog sindikata radnika rudnika FBiH je pozvao Vladu FBiH, JP „Elektroprivreda BiH“ d.d. Sarajevo, kao i uprave ZD Rudnici uglja da navedeno prihvate kao prijeku potrebu u cilju efikasnog funkcionisanja sistema za proizvodnju električne energije koji trenutno radi i djeluje u ekstremnim uslovima.


'Zagrliću ćerku posle godinu dana'\nIzvor: B92, 26.Feb.2021, 21:58\n"Zagrliću ćerku posle godinu dana"\nBela kuća je imala "ozbiljne razgovore" sa Centrom za prevenciju i kontrolu bolesti (CDC).\nRazgovor se vodio u vezi s preporukama da osobe koje su se vakcinisale protiv kovida mogu da provode vreme zajedno, otkrio je vodeći imunolog SAD Entoni Fauči.\n"Jedva čekam da se odobri ta preporuka, da mogu da zagrlim svoju ćerku posle godinu dana", rekao je Fauči za CNN.\nFauči, koji je Bajdenov naučni savetnik, ocenio je se rizik od kovida drastično smanjio >> Pročitaj celu vest na sajtu B92 << za osobe koje su primile dve doze vakcine, iako, kaže, nije sasvim nestao.\n"Počećemo najzad da slušamo ljude koji govore: ''Hej, sve više i više ljudi je primilo vakcinu, sad mogu da imam večeru sa širom porodicom, ljudi mogu da mi dolaze u kuću''", dodao je Fauči.\nFAUČI: Jedva čekam da zagrlim ćerku posle godinu dana\nBela kuća je imala "ozbiljne razgovore" sa Centrom za prevenciju i kontrolu bolesti (CDC) u vezi s preporukama da ljudi koji su se vakcinisali protiv kovida mogu da provode vreme zajedno, otkrio je vodeći imunolog SAD Entoni Fauči.


source.ba | EU isporučila ZDK-u zaštitnu medicinsku opremu vrijednu 100.000 KM\nLionsi donirali dezinfekcione toteme ustanovama u BiH\nŠef Kooperacija u Delegaciji EU u BiH Richard Maša rekao je da se isporukom nove donacije ukupna vrijednost pomoći EU ovom kantonu od početka pandemije virusa COVID-19 približila iznosu od milion maraka.\nOprema predstavlja dio medicinske pomoći Evropske unije za BiH ukupne vrijednosti sedam miliona eura, koja se od marta ove godine isporučuje širom zemlje.\nNabavka opreme izvršena je preko Razvojnog programa Ujedinjenih naroda (UNDP), kao implementacijskog partnera EU, s kojim Vlada ZDK-a od početka pandemije vrši nabavku opreme za potrebe zdravstvenog sektora. Isporuku nove donacije izvršili su pripadnici tima EUFOR-a u BiH – saopćeno je iz Press službe ZDK.\nTagovi: OpremaMedicinska oprema


RTS :: Kuevas Baron: Srbija dobar primer parlamentarne prakse\nPolitika Kuevas Baron: Srbija dobar primer parlamentarne prakse\npetak, 25. maj 2018, 19:30 -> 19:40\nPredsednica Interparlamentarne unije Gabrijela Kuevas Baron kaže za RTS da je Srbija jedan od najboljih primera parlamentarne prakse u ostvarenju ciljeva održivog razvoja. Uloga parlamenta je da podstiče vlade da živote građana menjaju nabolje, poručuje predsednica Kuevas Baron.\n"Srbija je kao član Interparlamentarne unije jedan od najboljih primera parlamentarne prakse u ostvarenju ciljeva održivog razvoja. Zato smo došli u Beograd na seminar jer smo želeli da čujemo iskustvo srpskih poslanika o tome na koji način uspevaju da utiču na Vladu i da kontrolišu njen rad na tim ciljevima", rekla je u intervjuu za RTS Gabrijela Kuevas Baron.\nPrema njenim rečima, to je korisno mnogim parlamentima u svetu – daje im ideju kako da snažnije nastupe prema Vladi da izdvoji sredstva za bolji život građana.\nEvropska unija nedavno je navela da Skupština Srbije nije dovoljno transparentna i efikasna u kontroli Vlade. Slične kritike upućuju se i na račun Meksika.\n"Meksiko nema dugu demokratsku tradiciju. Pre 18 godina počeli smo da jačamo institucije, ali to je proces i razmenjujemo iskustva sa drugim parlamentima. Verujem da je slično i u Srbiji. Mi smo mlada društva, svako ima svoj put i treba da jačamo institucije", kategorična je Gabrijela Kuevas Baron.\nSa 39 godina na čelu je 46.000 parlamentaraca Interparlamentarne unije, a 20 godina posvetila je borbi protiv siromaštva i diskriminacije.\n"Promena se neće desiti sama, jer tako kažu Ujedinjene nacije. Moramo da menjamo politike, zakone, budžete, svi, od Vlade do građana da radimo na tome. Svet će se promeniti samo ako promenimo živote ljude nabolje – da brinemo o vodi, da stvaramo bolje školstvo i zdravstvo, da iskorenimo siromaštvo", poručuje predsednica Interparlamentarne unije.\nGabrijela Kuevas Baron prvi put boravi u Beogradu, za koji kaže da je predivan kao i ljudi koje je srela, i da se nada da će imati vremena da upozna bolje i Srbiju.\nSrpski parlament je interasantniji ...\nod svih rijaliti zajedno!


SRBIJA: Sa 13 strelaca na Svetskom kupu u Pekingu! - Vesti, Ostali sportovi\nHotSport»Ostali sportovi»Vesti»SRBIJA: Sa 13 strelaca na Svetskom kupu u Pekingu!\nSRBIJA: Sa 13 strelaca na Svetskom kupu u Pekingu!\nAleksandar Ilić| 2019-04-15T12:10:31+00:00\t15. apr 2019. 12:10|0 komentara|HotSport, Streljacki savez Srbije\nSrbija Srbiju će na drugom Svetskom kupu u sezoni , koji će naredne sedmice biti održan u Pekingu, predstavljati 13 strelaca.\nTAGOVI: Streljački savez Srbije\nZVEZDAN TERZIĆ: Crvena zvezda ima novog kapitena, evo o kome je rečNakon odlaska u \_"penziju\_" Nenada Milijaša crveno beli prinuđeni su da pronađu novo rešenje najodgovorniji posao u timu.\nNakon odlaska u \_"penziju\_" Nenada Milijaša crveno beli prinuđeni su da pronađu novo rešenje najodgovorniji posao u timu.


Treći međunarodni forum "Fudbal za prijateljstvo" - ЦЗБГ портал\nBerlin je za vikend ugostio treći međunarodni dečiji forum – organizovan u okviru društveno odgovornog projekta “Fudbal za prijateljstvo” kompanije Gazprom. Čak 670 dece je uzelo učeše u ovom projektu tokom 2015.godine, dok ga je dodatno podržalo više od 100.000 dece i odraslih – uključujući poznate sportiste i umetnike.\nTokom programa foruma, deca su imala priliku da se druže sa svojim vršnjacima iz drugih zemalja i fudbalskim zvezdama – poput globalnog Ambasadora projekta, Franca Bekenbauer – kao i da učestvuju na Međunarodnom turniru uličnog fudbala omladinskih timova. Na samom turniru, FK Crvena zvezda je izgubila u četvrtfinalu od Galatasaraja, a pobednik takmičenja je FK Rapid.\nPosle foruma, svi učesnici su prisustvovali Finalnom meču UEFA Lige šampiona između Barselone i Juventusa na Olimpijskom stadionu u Berlinu.\n– Presrećni smo što smo učestvovali na ovakom velikom i odlično organizovanom događaju. Žao nam je što se nismo bolje plasirali, ali deca su uživala u druženju sa vršnjacima iz drugih zemalja. Vrhunac je grupni odlazak na finalnu utakmicu Lige šampiona. Siguran sam da će deca ovih par dan pamtiti do kraja života – izjavio je Nebojša Stamenković, trener omladinaca FK Crvena zvezda.\n– Ne mogu da vam opišem koliko sam srećna što mi se ukazala prilika da učestvujem u ovako velikom projektu i što sam baš ja izabrana da na press konferenciji postavim pitanje čuvenom Bekenbaueru i to još na nemačkom. Divno smo se družili sa drugarima iz drugih zemalja, uživali u lepotama Berlina. Ispunila mi se i želja da uživo gledam Mesija – izjavila je vidno uzbuđena Una Kozić, mlada novinarka koja je inače i deo tima ŽFK Crvena zvezda.


► Mišel pokušava da ubedi 'štedljivu četvorku' novom ponudom\nIznos fonda za oporavak koji bi trebalo da pomogne zemljama EU da prebrode šok ekonomske krize ostao je 750 milijardi evra, kao što je i predložila Evropska komisija, ali da bi dobio široku podršku paketu, Mišel je ponudio nekim zemljama finansijske podsticaje za svoj doprinos širem budžetu EU, koji članice troše na zajedničke ciljeve poput razvoja, borbe protiv klimatskih promena i podrške ključnim industrijskim granama poput poljoprivrede.\nOn je na današnjoj konferenciji za novinare predstavio predlog strategije za oporavak EU, kojim se predviđa 1.074 milijardi evra za zajednički budžet za period 2021. do 2027. godine i 750 milijardi evra za instrument oporavka posle pandemije korona virusa.\nPredsednik Evropskog saveta je rekao je da će neke zemlje koje uplate više u budžet nego što su dobile, dobiti rabat za svoj doprinos. Tu spadaju zemlje "štedljive četvorke" koje se protive ideji udruživanja duga - Holandija, Danska, Austrija i Švedska.\nMišelova ponuda odražava želju mnogih čelnika EU da fond za oporavak postane operativan što je pre moguće, pre nego što ekonomije potonu u recesiju i ljudi izgube posao.\nPrema trenutnim predlozima Evropske komisije, pomoć u fondu za oporavak od 750 milijardi evra uključivala bi 500 milijardi evra bespovratnih sredstava i 250 milijardi evra zajma za zemlje EU.\nMišel je naveo da je od suštinskog značaja da se u paket za oporavak uključe bespovratna sredstva, a ne samo krediti, da se ne bi preopteretile države članice sa većim iznosom duga, što je, po njegovom mišljenju, ključno za budućnost jedinstvenog tržišta.\nO njegovom predlogu raspravljaće lideri EU sledeće nedelje na samitu u Briselu.


Višković: Uskoro prijedlog povećanja plata i penzija\n28. 03. 2022 14:47\nTREBINJE - Vlada Republike Srpske vrlo brzo će izaći sa prijedlogom povećanja plata i penzija i svim što će ublažiti "galopirajuću" inflaciju za koju apsolutno nismo krivi, rekao je u Trebinju predsjednik Vlade RS Radovan Višković, komentarišući poziv vrijedan 12 miliona u subvencije direktnih ulaganja.\nPenzioneri traže pet odsto veće penzije\n11. 03. 2022 20:00\nTESLIĆ - Upravni odbor Udruženja penzionera Republike Srpske tražiće od Vlade Republike Srpske vanredno povećanje penzija zbog rasta cijena osnovnih životnih namirnica i troškova života.\nBosch povećao prodaju za 10 odsto u 2021.\n09. 02. 2022 14:45\nGrupa Bosch, vodeći svetski dobavljač tehnologija, prema preliminarnim rezultatima ostvarila je u 2021. promet od 78,1 milijardi evra, što je za 10 odsto više nego 2020. godine, objavila je kompanija.\n18. 01. 2022 16:48\nBANJALUKA - Boračka organizacija Republike Srpske (BORS) pozdravila je odluku Vlade Srpske o uvećanju osnovice za primanja boračkih kategorija u ovoj godini, ističući da je posebno značajno to što je Vlada obezbjedila mjesečno primanje za borce starije od 65 godina koji ne ispunjavaju uslove za starosnu penziju.\nBORS usvojio povećanje boračkog dodatka\n24. 12. 2021 21:08\nVIŠEGRAD - Predsjedništvo Boračke organizacije Republike Srpske (BORS) donijelo je odluku o povećanju mjesečnog borčkog dodatka na pet KM po mjesecu učešća u ratu, izjavio je večeras predsjednik Predsjedništva Aleksandar Savić.\nŠeranić predstavio model povećanja plata u javnim ustanovama i fondovima\nBANJALUKA - Ministar zdravlja i socijalne zaštite Alen Šeranić rekao je, na sastanku sa predstavnicima sindikata u upravi, da će radnicima u javnim ustanovama i fondovima koji primaju plate do 1.000 KM one uvećati za pet odsto, a onima iznad tog primanja povećanje će iznositi tri odsto, saopšteno je iz ovog Ministarstva.\n21. 05. 2021 18:05\nSARAJEVO - Svim radnicima u Republici Srpskoj od juna će biti povećana plata, za šta će iz budžeta biti izdvajano oko 105 miliona KM na godišnjem nivou, izjavio je predsjednik Vlade Srpske Radovan Višković.\n19. 03. 2021 12:01\nBANJALUKA - Podrška privrednom sektoru jedan je od ključnih prioriteta Ministarstva privrede i preduzetništva Republike Srpske, a u 2021. godini predviđena su podsticajna sredstva za povećanje plata radnika, sufinansiranje investicionih ulaganja, obezbjeđivanje povoljnih kreditnih sredstava kroz različite programe Vlade Republike Srpske, kao i usvajanje niza drugih mjera u cilju rasterećenja privrede, saopšteno je iz ministarstva.\n13. 03. 2021 09:01\nBEOGRAD - Rejting agencija Moody’s povećala je kreditni rejting Srbije sa "Ba3" na "Ba2", uz stabilne izglede za dalje poboljšanje.\nSnažan rast zaraženih u Lombardiji\n26. 03. 2020 16:53\nMILANO - Broj zaraženih korona virusom u sjevernom dijelu Italije Lombardiji, u kojoj se nalazi italijanski finansijski centar Milano, povećan je danas za oko 2.500 ljudi, izjavio je regionalni guverner Atilio Fontana.\nBANJALUKA, SARAJEVO, BIHAĆ - Ukoliko ne dođe do pojačane evropske pomoći zemljama zapadnog Balkana, nivo ilegalnih migracija mogao bi biti veći od rekordnog nivoa iz 2015. godine, upozorila je Vlada Njemačke.\nBrnabić: Srbija 2019. imala pozitivan prirodni priraštaj\n30. 01. 2020 18:09\nBEOGRAD - Premijerka Srbije Ana Brnabić izjavila je da je Srbija 2019. godine imala pozitivan prirodni priraštaj i da je bilo 614 više rođene djece nego 2018. godine.\n23. 01. 2020 09:35\nBANJALUKA - Ministar finansija Republike Srpske Zora Vidović rekla je da je kod kreiranja ovogodišnjeg budžeta vođeno računa o socijalnoj i razvojnoj komponenti i naglasila da najavljeno povećanje plata u javnom sektoru ne može ugroziti stabilnost javnih finansija.\n26. 11. 2019 07:38\nBANJALUKA - U Banjaluci će danas biti održana sjednica Narodne skupštine Republike Srpske na kojoj će po hitnom postupku biti razmatran set izmjena zakona o platama radnicima u upravi, prosvjeti, kulturi, visokom obrazovanju, MUP-u i pravosuđu.


BOLNICA ZA PSIHIJATRIJU: JAVNI POZIV ZA ZA IZBOR ČLANOVA SAVJETA ZA ZAŠTITU MENTALNO OBOLJELIH LICA - Radio Kotor\nBOLNICA ZA PSIHIJATRIJU: JAVNI POZIV ZA ZA IZBOR ČLANOVA SAVJETA ZA ZAŠTITU MENTALNO OBOLJELIH LICA\nIz Specijalne bolnice za psihijatriju u Dobroti danas (srijeda 12. januar) nam je proslijeđen tekst javnog poziva za izbor pet novih članova Savjeta za zaštitu mentalno oboljelih lica ZU Specijalna bolnica za psihijatriju „Dobrota" Kotor.\nNa osnovu člana 11 i 20 Statuta ZU Specijalne bolnice za psihijatriju „Dobrota“ Kotor, člana 3 Poslovnika o radu Savjeta za zaštitu mentalno oboljelih lica Bolnice u vezi sa članom 49 i 50 Zakona o zaštiti i ostvarivanju prava mentalno oboljelih lica („Službeni list Republike Crne Gore“ br. 032/05 i „Službeni list Crne Gore“ br. 073/10, 040/11 i 027/13), direktor Bolnice raspisuje.\nJ A V N I P O Z I V ZA IZBOR PET (5) ČLANOVA SAVJETA ZA ZAŠTITU MENTALNO OBOLJELIH LICA U ZU SPECIJALNOJ BOLNICI ZA PSIHIJATRIJU „DOBROTA“ KOTOR\n1) Javni poziv raspisuje se za izbor (5) pet novih članova Savjeta za zaštitu mentalno oboljelih lica ZU Specijalne bolnice za psihijatriju „Dobrota“ Kotor i to: dva predstavnika/ce iz ustanove i tri predstavnika/ce izvan ustanove, na period od 4 godine.\n2) Nezavisno multidisciplinarno tijelo tj. Savjet za zaštitu mentalno oboljelih lica imenuje direktor Bolnice na osnovu javnog poziva i dostavljenih predloga kandidata/kinja.\nZa člana/icu Savjeta može biti imenovano lice iz reda stručnjaka iz oblasti psihijatrije i neuropsihijatrije, iz oblasti socijalne zaštite, pravosuđa, zaštite ljudskih prava i sloboda ili drugih srodnih oblasti, koje posjeduje kompetencije, znanja, vještine i stručnost iz oblasti i aktivnosti koja su u nadležnosti rada i djelovanja Savjeta.\n3) Pravo predlaganja kandidata/kinja iz ustanove imaju: stručni kolegijumi, formirana tijela bolnice, sve organizacione jedinice Bolnice i reprezentativna Sindikalna organizacija bolnice.\nPravo predlaganja kandidata/kinja izvan ustanove imaju: državni organi, javne ustanove, lokalna samouprava i organi lokalne samouprave, zdravstvene i druge organizacije, nevladina udruženja, fondacije i organizacije, humanitarne organizacije, udruženje ili grupa građana.\n4) Predlagač može dati predlog za samo jednog/u kandidata/kinju.\nPredlog za kandidata/kinju se dostavlja u pisanoj formi i sadrži: Predlog kandidata/kinje sa obrazloženjem, Radnu biografiju predloženog kandidata/kinje i Pisanu izjavu kandidata/kinje da prihvata kandidaturu za budućeg/u člana/icu Savjeta.\n5) Predlozi sa potrebnom dokumentacijom dostavljaju se u roku od 15 dana, od dana objavljivanja javnog poziva u dnevnom listu i na web sajtu Bolnice, u zatvorenoj koverti na adresu: ZU Specijalna bolnica za psihijatriju “Dobrota” Kotor, Jadranska 118 – Dobrota, 85 330 Kotor.\ndr Aleksandar Mačić spec.psihijatrije


Gardijan: Američka administracija zabranjuje termin klimatske promene\nBeta 7. avgusta 2017. 19:15\nZaposlenima u američkom Ministarstvu poljoprivrede (USDA) rečeno je da izbegavaju termin klimatske promene i da umesto toga u svom radu koriste termin „vremenski ekstremi“, piše danas Gardijan.\nPrepiska zaposlenih u Službi zaštite prirodnih resursa (NRCS), dela Ministarstva poljoprivrede koje se bavi zaštitom zemljišta, pokazuje da administracija Donalda Trampa pokušava da promeni jezik koji neki zaposleni koriste kada govore o klimatskim promenama, navodi britanski list.\nDirektorka zadužena za zdravlje zemljišta Bjanka Mebijus-Klun poslala je zaposlenima listu termina za izbegavanje i njihove zamene.\nNa listi termina koje ne treba koristiti nalaze se: „klimatske promene“ koje treba zameniti „vremenskim ekstremom“, „prilagodjavanje klimatskim promenama“ umesto koga će se ubuduće koristiti „otpornost na vremenske ekstreme“.\nJoš jedan od termina koji zaposleni neće smeti da koriste su „smanjenje štetnih gasova“, a umesto njega će se koristi termin „stvaranje organskih materija u tlu“.\nAmerički predsednik Donald Tramp objavio je u junu da se Amerika povlači iz Pariskog sporazuma o klimi.\nPariski sporazum obavezuje SAD i 187 drugih zemalja da globalne temperature drže ispod nivoa od dva stepena Celzijusa iznad nivoa predindustrijskog doba i da rade na njihovom ograničenju čak i više, maksimalno do 1,5 stepena iznad tog nivoa.


SAD šalju dva vojna broda u Crno more, Rusija zabrinuta\nTanjug 9. aprila 2021. 18:47\nANKARA – Sjedinjene Američke Države uputiće dva ratna broda u Crno more sledeće nedelje, saopštila je danas Turska, dok Rusija izražava zabrinutost zbog povećanih aktivnosti mornarica zemalja koje nisu u tom regionu.\n„Diplomatskim kanalima nam je pre 15 dana poslato obaveštenje da će dva američka ratna broda preći u Crno more u skladu sa Konvencijom iz Montrea. Brodovi će ostati u Crnom moru do 4. maja“, saopštilo je tursko ministarstvo spoljnih poslova.\nAmerički brodovi biće u Crnom moru od 14. i 15. aprila, prenosi Rojters.\nSporazum iz Montrea iz 1936. godine daje Turskoj kontrolu nad moreuzima Bosfor i Dardaneli koji povezuju Sredozemno sa Crnim morem. Takođe ograničava pristup ratnih brodova i reguliše plovidbu stranih teretnih brodova.\nZamenk ministra spoljnih poslova Rusije Aleksandar Gruško rekao je da se broj poseta zemalja NATO i dužina boravka njihovog boravka povećava, prenela je agencija Interfaks.\nPozvajući se na očevica koji prati kretanje brodova kroz Bosfor, agencija Rojters je prenela da su SAD i NATO povećali prisustvo u Crnom moru ranije ove godine, kada je administracija predsednika Džozefa Bajdena preuzela vlast.\nZapadne zemlje izražavaju zabrinutost zbog navoda Ukrajine da Rusija povećava vojno prisustvo na granici sa Ukrajinom, prenosi TAS S.\nPortparol Kremlja Dmitrij Peskov rekao je da kretanje ruskih trupa kroz rusku teritoriju ne treba da uznemiri druge zemlje zato što Rusija ne predstavlja pretnju drugim državama, uključujući Ukrajinu.


Dojave o kontroli zatvorile apoteke na severu Kosova\nApoteke na severu Kosova danas su bile zatvorene do popodnevnih časova, zbog kako Radio Slobodna Evropa (RSE) saznaje, najavljene kontrole od strane Ministarstva zdravlja i Poreske administracije Kosova.\nKako je za RSE potvrdio jedan od vlasnika apoteka (ime poznato redakciji), a koji je želeo da ostane anoniman, apoteke su jutros zatvorene zbog dojave koju su kako navodi imali da će Poreska administracija Kosova u saradnji sa Ministarstvom zdravlja izvršiti kontrolu poslovanja u smislu registracija i uvoza lekova i medicinskog materijala u privatnim i "državnim apotekama" Srbije, koje rade na severu.\nKako je objasnio, privatnici su odlučili da zatvore apoteke i pošalju radnike na kolektivni odmor.\nMeđutim, u popodnevnim satima, većina apoteka je ponovo otvorena. Kako ovaj vlasnik navodi, dobili su na stotine poziva uznemirenih građana koji nisu mogli da kupe propisane lekove. Do kontrole Poreske inspekcije nije došlo, a kako saznajemo, sporno za poslovanje su dozvole za rad, te ilegalan uvoz lekova na Kosovo.\nPrema Zakonu o medicinskim proizvodima i opremi apoteke na severu Kosova od 1. juna 2015. ne mogu da uvoze lekove bez kosovskih licenci za uvoz, kao ni lekove proizvođača iz Srbije, jer oni nisu registrovani u kosovskom registru lekova. Da bi se licencirale za uvoz, apotekama su neophodni farmaceuti sa kosovskom licencom.\nApoteke koje posluju u sistemu Republike Srbije, a uglavnom nisu snabdevene lekovima, nisu zatvarane. Pacijenti sa severa Kosova koji imaju zdravstveno osiguranje u sistemu Republike Srbije recepte dobijaju u Domovima zdravlja na severu Kosova, ali ih podižu u apotekama u Srbiji.\nInače, carinici i predstavnici Agencije za lekove Kosova na graničnim prelazima za svaki uvoz leka traže i posebnu dozvolu, što većina apoteka ne uspeva da obezbedi, te većina medikamenata stiže ilegalnim putevima.


Crkva koju okrivljuju za masovnu zarazu tužiće Vladu Južne Koreje\n08. 09. 2020 14:19\nProtestantska crkva Sarang Džeil koju okrivljuju za nedavni porast broja zaraženih virusom korona u Južnoj Koreji zaprijetila je danas da će tužiti administraciju Mun Džae-ina zbog, kako je navela, štete koju su u javnosti nanesene toj crkvi, a korištenjem situacije s kovidom-19.\nU Južnoj Koreji najviše novozaraženih od 7. marta\n27. 08. 2020 08:06\nSEUL - Južna Koreja je proteklog dana zabilježila 441 novi slučaj virusa korona, što je najveći broj novozaraženih od 7. marta, pokazuju podaci Južnokorejskog centra za kontrolu i prevenciju bolesti.\nJužna Koreja upozorila: Pojavila se nova žarišta virusa korona\n17. 08. 2020 10:31\nSEUL - Zdravstvene vlasti Južne Koreje upozorile su danas na opasnost od izbijanja još jedne krize izazvane virusom korona pošto su se u toj zemlji pojavila nova žarišta COVID-19.\n06. 08. 2020 10:17\nSEUL - Sedam spasilačkih radnika nestalo je u Južnoj Koreji nakon što su se njihovi čamci prevrnuli u vodi, nabujaloj zbog poplava, prenosi agencija Jonhap u vrijeme kada obilne padavine širom Korejskog poluostrva prijete da dovedu do novih poplava i klizišta.\nSEUL - Najmanje 12 osoba poginulo je tokom vikenda u Južnoj Koreji u olujnom nevremenu koje je izazvalo klizišta.


Ispred zgrade u Leposaviću, u kojoj su kabinet gradonačelnika Dragana Jablanovića i prostorije Partije kosovskih Srba čiji je predsednik Aleksandar Jablanović, danas su se na protestu okupile pristalice Srpske liste.\nOkupljeni nose zastave Republike Srbije i uzvikuju: Aco monstrume, Srbija, Srbija, i parole na kojima je ispisano "Jablanoviću, ovo je Srbija", "Jablanoviću, izdajniče", "U kog Srbina sutra pucaš?"...\nPredsednik Srpske liste Slavko Simić izjavio je danas da nema sumnje da je Priština pokušala da izazove tenzije uoči izbora na Kosovu i Metohiji, i da je upravo to uloga nekih tobože srpskih političara koje su kandidovale albanske stranke kako bi ih zloupotrebile za sopstvene interese.\nSimić je gradonačelnika Leposavića Dragana Jablanovića i njegovog sina Aleksandra nazvao "klanom u službi Prištine".\n- Juče su naši aktivisti Srpske liste napadnuti, juče je napadnuta Srbija, jer ako neko preti aktivistima Srpske liste preti sigurno i našoj državi. Dakle ako albanski tužilac oslobodi nekoga i pored 10 svedoka koji tvrde da je Aleksandar Jablanović napao naše aktiviste, onda su tu stvari potpuno jasne - rekao je Simić.\nSrpski narod, prema njegovim rečima, treba da prepozna ko stoji iza klana Jablanović i ozbiljnost situacije, te da bude iznad situacije i namera albanskih poslušnika.\n- Poručujem onima koji bi da naude našem narodu da im to nećemo dozvoliti - kazao je Simić.\nNa protestu u Leposaviću bio je prisutan i predsednik Privremenog organa Leposavić Zoran Todić, koji ih je pozvao da budu mirni.\nOn je rekao da je, prema saznanjima iz policijske stanice, Jablanović nasrnuo na aktiviste Srpske liste dok su se oni bavili predizbornim aktivnostima i osudio takvo ponašanje, kako je rekao, "nazovi Srbina koji je svestan da gubi političku poziciju i da nema šta da traži na predstojećim izborima".\n- Služi se čak i zastrašivanjem i samo blagovremenom intervencijom policije nije došlo do neke neželjene situacije - ocenio je Todić i dodao da se nada da će Tužilaštvo biti nezavisno.


Različiti termini školskog raspusta u Srbiji?\nAktuelno, Najsvežije vesti, Srbija i region, Vesti — By taty on May 2, 2010 2:00 pm\nDržavni sekretar za turizam u Ministarstvu ekonomije Goran Petković izjavio je da bi zbog produžetka turističke sezone trebalo uvesti različite termine školskog raspusta po regionima Srbije.\nPetković je rekao da je upućena inicijativa Ministarstvu prosvete i da se uskoro očekuje sastanak sa predstavnicima tog ministarstva.\n” Cilj je da se pomeri vreme početka raspusta u različitim regionima Srbije i tako izbegne kratka turistička sezona pogotovo u zimskom periodu”, izjavio je Petković.\nOn je naveo da bi na taj način sezona bila produžena, a očekuje se da bi moglo uticati i na sniženje cena. Petković je kazao da još nije precizirano kako bi to moglo da se uradi i da stručnjaci treba da urade nove školske rasprede.\nKako je ocenio, stanje u turizmu Srbije u prva dva meseca bilo je loše i zabeležen je pad poseta turista za 23 odsto, dok je broj noćenja smanjen za 31 odsto.\nVlada Srbije je omogućila građanima da putovanja plaćaju subvencionisanim potrošačkim kreditima sa rokom otplate tri godine i kamatnom stopom od 7,5 odsto, kako bi stimulisala građane da putuju po Srbiji i pomogla domaći turizam.\nTags: Državni sekretar za turizam u Ministarstvu ekonomije, Goran Petković, izjavio je da bi zbog produžetka turističke sezone trebalo uvesti različite termine školskog raspusta po regionima Srbije, Različiti termini školskog raspusta u Srbiji?, školski raspust, turistička sezona u Srbiji, Vesti iz Srbije\nOVAN Povremeni propusti koji Vas prate zbog loše koncentracije ili nedostatka vremena, sigurno ne mogu da umanje Vaš profesionalni nivo...


Grejanje cevi i cevovoda - zaštita od snega i leda, Rovex Inzenjering - www.rovex.rs/zastita/\nGREJANJE CEVI I CEVOVODA - ZAŠTITA OD SNEGA I LEDA\nU zimskom periodu, kod niskih temperatura može doći do ledjenja fluida u cevi, a samim tim i do pucanja iste. Da bi to sprečili nije dovoljno samo postaviti termoizolaciju oko cevi, već je potrebno grejati ti kada je spoljna temperatura niska. Za zaštitu cevi od zamrzavanja koriste se grejni kablovi i mogu se zaštiti: vodovodnih cevi, kanalizacionih cevi, prskalica, hidrantskih instalacija, cevi za odvođenje vodene pare kondenzovane u instalacijama od klime i ventilacije.\nTakođe postoje i sistemi gde je potrebno održavanje odgovarajuće temperature tečnosti koja se prenosi putem cevi, npr.:u cevovodima s toplom vodom\ni industrijskim cevovodima koji služe za transport tečnosti visokog stepena žitkosti. Postoji nekoliko načina da se cevi i cevovodi štite od zamrzavanja:\nELEKTRA VCD10 grejni kabloviViše informacija o VCD grejnom kablu su gotovi setovi sastoje od grejnog kabla snage 10 W/m završen sa 2,5 m napojnim kablom (hladan kraj). Kada vršite proračun sistema za grejanje cevi, računajte dužine grejnog kabla prema tabeli već gotovih kompleta . Sistem grejanje pomoću ELEKTRA VCD10 zahtevaju temperaturne kontrolere - termostate. Oni su namenjeni da se koriste u sistemima grejanja kada je potrebna precizna kontrola temperature.\nELEKTRA SelfTec ® samoregulirajući grejni kablViše informacija o SelfTec® grejnom kablu je dosputan na kalemu i može isporučiti sa tačnim dužinama koje direktno odgovaraju projektovanom cevovodu, završetak je standardno sa 3,0m napojnim kablom (hladan kraj).\nFreezefTec® grejni kablovi sa integrisanim termostatomViše informacija o FreezefTec® grejnom kablu su takođe gotovi kompleti sa određenim dužinama i sastoji se od grejnog kabla snage 12 W/m, završen sa jedne strane napojnim kablom dužine 1,5m sa utikačem i na drugom kraju sa termostatom, koji će automatski uključiti sistem na +3 °C i isključiti na +10 °C.\nZa grejanje cevovoda se koriste specijalni UltraTec® grejni kabloviViše informacija o UltraTec® grejnom kablu.\nDa bismo odabrali odgovarajući kabl neophodno je najpre odrediti toplotne gubitke koji zavise od: promera cevovoda, vrste i debljine toplotne izolacije temperature tečnosti van cevovoda (temperature održavanja) minimalne temperature okruženja. Uglavno se temperatura od +5°C smatra temperaturom održavanja, odnosno temperatura od -25°C za minimalnu temperaturu okruženja.\nGrejni kablovi se mogu postavljati pojedinačno, višestruko ili spiralno duž cevovoda. Način njihovog montiranja zavisi, između ostalog, i od promera cevovoda, broja ogranaka i sl. Kablovi treba da budu pričvršćeni za cevovod, pomoću samolepive montažne trake koja je otporna na visoke temperature. Kada je grejni kabl pričvršćen, potrebno ga je ukoliko se kabl obavija oko cevi oblepiti aluminijumskom trakom koja olakšava prijem toplote iz kabla kao i prenošenje toplote u cevovod. Aluminijumska traka sprečava utiskivanje kabla u termoizolaciju i samim tim ga štiti od eventualnog pregrevanja. Pri postavljanju grenih kablova treba voditi računa da kablovi ne prelaze preko oštrih ivica,da se ne dodiruju ili ukrštaju. Minimalni luk savijanja iznosi 3,5 x d, gde je d-promer spoljnog kabla.


RTS :: Život i posle dijagnoze karcinoma\nDruštvo Život i posle dijagnoze karcinoma\nponedeljak, 29. okt 2018, 12:00 -> 12:13\nU okviru "Ružičastog oktobra", meseca posvećenog borbi protiv raka dojke, članice užičkog Savetovališta "Jefimija", organizovale su tribine i radionice u Užicu, Prijepolju i Novoj Varoši. U Zlatiborskom okrugu, stopa smrtnosti od raka dojke, niža je nego u drugim delovima Srbije.\nKada joj je pre 18 godina dijagnostikovan karcinom, uz porodicu, najveću podršku dobila je u "Jefimiji", kaže Nada Simeunović. Videla je žene koje su prošle ono što nju tek čeka i znala je da može, dodaje, danas prenoseći i sama svoje iskustvo na radionicama i tribinama.\n"Postoji život i posle dijagnoze karcinoma dojke, 50 0dsto zavisi od njih a 50 odsto od doktora. Ako se mi borimo oni će nam samo dati vetar u leđa i biće sve u redu", kaže Nada Simeunović, volonter "Jefimije".\n"Suština jeste da otkrijemo bolest što pre, a kada je otkrijemo onda da pomognemo oporavak od bolesti i da vratimo obolele u redovan život, ali sada na bolji način", kaže Slavica Simić, predsednica Savetovališta "Jefimija" u Užicu.\nMaja Gulan, hirurg onkolog, potpredsednica Savetovališta "Jefimija" kaže da je neophodno da se odazovemo pozivu kada nam država organizuju skrining.\n"Ono što mogu da vam kažem je da se taj broj smanjio u odnosu na prethodne godine i isto tako broj smrtnih slučajeva se smanjuje", kaže Ristovićeva.


Kremlj: Sastanak Putina i Trampa bio težak, ali u diplomatskim okvirima - Sputnjik Srbija\n07:17 15 Jul 2020\nKremlj: Sastanak Putina i Trampa bio težak, ali u diplomatskim okvirima\n12:46 15.10.2018 (osveženo 12:51 15.10.2018) Preuzmite kraći link\nRusko-američki samit u Helsinkiju bio je težak, ali u okviru diplomatske pristojnosti, izjavio je portparol predsednika Rusije Dmitrij Peskov.\nTramp najteže dosad optužio Putina\n„Na konferenciji za novinare (nakon samita), naš predsednik je rekao da su sva pitanja otvoreno postavljana. S tim u vezi, sastanak je zaista bio težak, jer su oba predsednika prilično direktno govorila o razdražujućim faktorima koji postoje u našim bilateralnim odnosima. U tom smislu, da, sastanak je bio težak, jer se o problemima govorilo otvoreno“, rekao je Peskov novinarima.\nOn je naglasio da su ruski i američki predsednik, Vladimir Putin i Donald Tramp, tokom sastanka ostali u diplomatskim okvirima. „Ako govorimo o tonu razgovora, da li je izlazio iz okvira, da kažemo, diplomatskih pravila pristojnosti — ne, nije izlazio, sve je bilo u okvirima (pristojnosti)“, objasnio je Peskov.\nRanije je u intervjuu za televiziju Si-Bi-Es Tramp na pitanje zašto ne kritikuje ruskog predsednika američki predsednik odgovorio da je, naprotiv, njegov sastanak sa Putinom bio „veoma težak“.\nPeskov je dodao da američki predsednik nije uputio nikakve direktne optužbe protiv ruskog predsednika Vladimira Putina odgovarajući na pitanje o njegovoj eventualnoj umešanosti u trovanju. Štaviše, nema nikakvih dokaza za optužbe protiv ruskog predsednika.\nNovinarka je tokom intervjua američkog predsednika upitala da li se slaže da Putin ima veze sa ubistvima i trovanjima, na šta je Tramp odgovorio: „Da, verovatno ima“.\n„Ne bih rekao da je ’Tramp dozvolio mogućnost‘ i tako dalje, kako čitamo u različitim medijima; verovatno je potrebno fleksibilno tretirati lingvističke osobenosti. Očigledno da nije mogao da bude drugačiji odgovor, to je odgovor predsednika SAD. Predsednik Sjedinjenih Američkih Država nije upućivao nikakve direktne optužbe“, rekao je Peskov komentarišući Trampov odgovor na pitanje o umešanosti Putina u trovanje.\nOn je dodao da ne postoje nikakvi konkretni dokazi za ove optužbe na račun predsednika Rusije.\nPrvi sastanak u punom formatu između predsednika Rusije i SAD, Vladimira Putina i Donalda Trampa, održan je 16. jula u Helsinkiju. Predsednici su prvo razgovarali tet-a-tet više od dva sata, nakon čega su delegacije ručale u proširenom sastavu, a zatim su lideri odgovarali na pitanja novinara. Nakon sastanka, izrazili su interesovanje za unapređivanje odnosa dveju zemalja.\nsastanak, optužbe, Donald Tramp, Dmitrij Peskov, Vladimir Putin


PREDSEDAVAJUĆA Saveta ministara Zoran Tegeltija istakao je tokom današnjeg razgovora u Sarajevu sa ruskim ambasadorom u BiH Igorom Kalabuhovom da je Ruska Federacija jedan od najvažnijih spoljnotrgovinskih partnera i investitora u BiH.\nFoto Savjet ministara BiH\nU tom kontekstu, on je pozdravio zaključke sa sastanka kopredsedavajućih Komisije za trgovinsku i ekonomsku saradnju Rusije i BiH, održanog 29. oktobra ove godine.\nZajednički je ocenjeno da postoji prostor za dodatno unapređenje saradnje u oblasti obrazovanja, kulture i nauke, te iskazano interesovanje za održavanje međudržavnih sastanaka u različitim formatima s ciljem intenziviranja trgovinske i privredne saradnje, saopšteno je iz Saveta ministara.\nGovoreći o aktuelnoj političkoj situaciji u BiH i regionu, Tegeltija je naglasio značaj intenziviranja političkog dijaloga, te dosledno poštovanje Dejtonskog mirovnog sporazuma.\nZoran Tegeltija Igor Kalabuhov Rusija i BiH


Demontstranti u Belorusiji, Vitsebsk, 06. jul 2011.\nU Belorusiji u četvrtak počinje suđenje oko 400 lica koja su uhapšena u sredu tokom demonstracija u Minsku i drugim gradovima.\nAktivisti za ljudska prava ističu da je u poslednjih mesec dana osuđeno 1730 demonstranata koji su protestvovali protiv režima Aleksandra Lukašenka.\nU međuvremenu, Predstavnički dom američkog Kongresa usvojio je u sredu uveče deklaraciju o podršci demokratiji i ljudskim pravima u Belorusiji. SAD i EU su uvele sankcije beloruskim vlastima.\nTokom protesta protiv predsednika Aleksandra Lukašenka, koji su održani u desetak gradova Belorusije, u sredu je skoro 400 osoba, među kojima više od 25 novinara.\nPrema informacijama udruženja novinara, izveštači su uhapšeni u Minsku, Brestu, Grodnu, Mogilevu, Bobruisku i Novopoltsku, a među njima su i strani izveštači, prenosi Itar-Tas.\nMuškarci u civilnom odelu hapsili su novinare u Minsku, ignorišući njihove novinarske legitimacije i akreditacije, a primenili su i prekomernu silu.\nBelorusko novinarsko udruženje je saopštilo da je većina novinara puštena iz pritvora, nakon što su bili maltretirani i rečeno im da ne smeju da slikaju ili snimaju demonstracije. Jednom dopisniku Radija Slobodna Evropa danas će biti suđeno.\nMeđu uhapšenima su, prema očevidcima, i građani koji su mirno sedeli na klupama. Novinar AP je video u Minsku kako oko 20 policajaca u civilu iskače iz autobusa i napadaju pet mladih ljudi koje su oborili na zemlju, a zatim udarali pesnicama i šutirali u lice i grudi.\nPolicija je napravila špalire koji su išli ulicama gde su ljudi pokušali da se okupe, i najupornije je uhapsila.\nU sredu je bio peti protest po redu, a ove nedelje osuđeno je više od 100 demonstranata na pet do 15 dana zatvora za učešće u prethodnim mitinzima.\nOko 1730 demonstranata je osuđeno na različite kazne po optužnici za huliganizam, narušavanje javnog reda ili učešća u nelegalnim protestima.\nProteklog vikenda policija je, takođe, silom delovala protiv oko 400 demonstranata koji su izašli na ulice, i u toj akciji upotrebila je čak i suzavac.\nPortparol organizacije za ljudska prava “Vjasna” Valentin Stefanovič, kazao je da vlasti primenjuju “novu taktiku”, tako što hapse ljude i pre nego što počnu protesti.\nVlasti nisu objavile nijednu informaciju o broju uhapšenih, niti su komentarisale akciju policije u uniformama i civilu.\nBjelorusija: Hapšenje demonstranata\n(BJELORUSIJA - Hapšenje demonstranata)\nInače, građane na demonstracije poziva Internet grupa koja se zove „Revolucija preko društvene mreže“, po uzoru na arapske zemlje. Više hiljada građana je protestovalo protiv "poslednjeg diktatora Evrope" Aleksandra Lukašenka.\nDemonstranti ne uzvikuju parole niti nose transparente, već ćutke stoje.\nInternet aktivista Vječeslav Dianov kaže da će protesti biti nastavljeni. “Brinemo o bezbednosti ljudi i menjamo našu taktiku”.\nZamenik direktora beloruskog servisa Radija Slobodna Evropa Bohdan Andrušin kaže da vlasti uvek nervozno reaguju “čak i ako se okupi pet ljudi”.\n“Situacija za Lukašenka je veoma napeta jer su zbog pada vrednosti domaće valute umanjena i primanja građana za skoro 50 odsto. Na međunarodnom planu, izložen je velikom pritisku SAD i Evropske Unije, ali i Rusije koja je ukinula neke subvencije. MMF takođe kao uslov za pomoć traži reforme.\nOstaje dilema, da li će biti masovnih protesta. Naime, ovako učestale demosntracije nisu tipične za Belorusiju. Lukašenka se boji od omasovljivanja protesta i zato je njegova rekacija gotovo histerična”.\nPredstavnički dom američkog Kongresa usvojio je u sredu uveče deklaraciju o podršci demokratiji i ljudskim pravima u Belorusiji.\nOd režima Aleksandra Lukašenka se traži da oslobodi sve političke zatvorenike. Istovremeno, kongresmeni su odbili da priznaju rezultate predsedničkih izbora u Belorusiji iz decembra, ocenjujući ih neregularnim.\nSAD i EU su uvele sankcije beloruskim vlastima zbog obračuna sa demonstrantima, uključujući zamrzavanje sredstava i zabranu putovanja najvišim zvaničnicima.


Vredna slika ukradena u BiH izlaže se u Novom Sadu i predstavlja kao kulturno dobro grada | Luftika\nDržavni zastupnik Bosne i Hercegovine Saša Magazinović izjavio je da će na manifestaciji proglašenja Novog Sada Evropskom prestonicom kulture biti izložena i veoma vredna umetnička slika koja je ukradena iz Bosne i Hercegovine, a za kojom traga i Interpol.\nKako prenosi sarajevski portal Klix.ba, Magazinović je uputio otvoreno pismo Ministarstvu kulture Srbije, vlastima u Novom Sadu, ali i Predsjedništvu Bosne i Hercegovine te ministarki spoljnih poslova BiH Biseri Turković.\nOn je upozorio da se u Novom Sadu izlaže umetnička slika Đoke Mazalića “Magdalena”, koja je u vlasništvu porodice Mulabdić iz BiH, a koja je ukradena i za kojom je Interpol raspisao potragu.\nPrema podacima Centra protiv krijumčarenja umetnina iz Bosne i Hercegovine, na stranici digitalizacija.ns.rs (Vreme je za Novi Sad), urađena je reprodukcija dela „Magdalena pokajnica“ autora Đoke Mazalića, gde je navedeno da je pomenuta slika u vlasništvu kolekcionara iz Novog Sada.\nPomenuto delo se na toj stranici predstavlja kao kulturno dobro Srbije i pre svega Grada Novog Sada, a u navedenim podacima piše da je autor Zavod za zaštitu spomenika kulture Grada Novi Sad.\n“Konkretno, radi se o delu ‘Magdalena’ čiji su vlasnici Damirka i Enver Mulabdić, državljani Bosne i Hercegovine, a umetničko delo je Komisija za očuvanje nacionalnih spomenika Bosne i Hercegovine proglasila nacionalnim spomenikom. Postoje relevantne informacije, kao i fotografije, koje govore o neupitnom vlasništvu nad ovim umetničkim delom”, rekao je Magazinović.\nDela iz zbirke porodice Mulabdić se nalaze i u Bazi nestalih umetnina (The database of missing art).\nZa pomenutim umetničkim delom, kao i ostalim iz zbirke, Interpol je u februaru 2018. godine raspisao potragu, naveo je Magazinović.\nPrema dostupnim informacijama, radi se o delima koja se nelegalno nalaze i izlažu na teritoriji Srbije i Novog Sada.\nU prilog tome govore i video i drugi materijali sa otvaranja izložbi u Narodnom muzeju Zrenjanin, Galeriji Doma Vojske Srbije, kao i izložbi u organizaciji Kulturnog centra Novi Sad i Zavoda za zaštitu spomenika kulture Grada Novog Sada.\nNa svim tim izložbama su predstavljena i dela iz kolekcije Damirke i Envera Mulabdić, koja uživaju status Nacionalnog spomenika Bosne i Hercegovine i za kojim je Interpol raspisao potragu.\nMagazinović je kritikovao vlasti u BiH koje još od 2018. nisu preduzele ništa da to umetničko delo vrate u Bosnu i Hercegovinu.\nTokom rata i u poratnom periodu iz Bosne i Hercegovine nestale su hiljade umetničkih dela.\nNestala su, između ostalih, dela „Portret Meše Selimovića“ Ismeta Mujezinovića, „Autoportret“ Božidara Jakca, koje je prijavila Međunarodna galerija portreta Tuzla, zatim „Mesečina na Ženevskom jezeru“ Ferdinanda Hodlera, „Grob sv. Spiridona“ grčkog majstora i „Savaot“ italijanskog majstora, koja su nestala iz Umetničke galerije Bosne i Hercegovine.\nIz fondacije Novi Sad 2021- Evropska prestonica kulture kažu da sajt digitalizacija.ns.rs nije njihov i da slika nikad nije bila deo postavke.\n„Prikaz ovog dela i pomenuta izložba nikada nisu bili deo aplikacione knjige niti ijednog programskog plana projekta, a Fondacija Novi Sad 2021- Evropska prestonica kulture nema, niti je ikada imala ikakve veze sa platformom za digitalizaciju u okviru koje se, po navodima medija, nalazi i prikaz ovog umetničkog dela.“\nUkradena Slika je u svakom slučaju ubeležana vredna umetnina u vlasništvu Grada Novog Sada, snimljena u okviru digitalne arhive.\noznakeepk Evropska prestonica kulture 2021 novi sad evropska prestonica kulture ukradena slika ukradene umetnine umetničko delo\nNovaka odrali naživo, a 3 crne ruke lete da mu skinu krunu s glave (FOTO)


Predstavljen kragujevački elektronski – KG eko bilten | Stakleno Zvono\n» eko vesti, KG eko bilten\t» Predstavljen kragujevački elektronski – KG eko bilten\tPredstavljen kragujevački elektronski – KG eko bilten\nU prvom broju biltena objavljeni su izveštaji za tromesečni period od januara do marta, a ubuduće će se bilten objavljivati mesečno. Svi podaci vezani za rezultate merenja i praćenja monitoringa životne sredine koje Institut za javno zdravlje u Kragujevcu radi već nekoliko godina na ovaj način će biti dostupniji našim građanima – rekao je Srđan Matović, član Gradskog veća za zaštitu životne sredine i održivi razvoj. Izveštaji koji su svakog meseca dobijani od Instituta, nisu bili na odgovorajući način dostupni javnosti pa smo se zato odlučili da ih objavljujemo u formi elektronskog ekološkog biltena - istakao je on.\nSadržaj elektronskog ekološkog biltena bi se odnosio pre svega na stanje kvaliteta vazduha, javnih česmi, zemljišta, praćenje biološkog zagađenja putem polena, na merenje komunalne buke – rekao je dr Nebojša Ranković, pomoćnik direktora Instituta za javno zdravlje Kragujevac. Najveći problemi grada Kragujevca su nezadovoljavajući kvalitet vazduha, alergije oko polena, kao i komunalna buka, a ono na čemu utičemo kod Gradske uprave to je pre svega – kako kaže Ranković popravljanje uslova vezano za javne česme sa kojih se naši sugrađani snabdevaju vodom a posebno u letnjim mesecima. Od sutra na gradskom i sajtu Arhus centra naći će se na javnom uvidu nacrt Lokalnog ekološkog akcionog plana, a 1. juna u 18 časova u Skupštini grada zakazana je javna rasprava povodom ovog dokumenta. Inače po prvi put Skupština grada raspisaće konkurs za nevladine organizacije, a odnosi se na ekološke projekte za koje je Služba za zaštitu životne sredine izdvojila 2,5 miliona dinara. Uslovi konkursa biće objavljeni u četvrtak, 6. maja u ’’Kragujevačkim novinama’’.\nComment\t« Najnoviji zakoni iz oblasti poljoprivrede\nMemorandum o razumevanju Ministarstva i cementara Srbije »


RTCG - Radio Televizija Crne Gore - Nacionalni javni servis :: Svijet :: Moravjecki ponovo premijer Poljske\nMALE IZMJENE MINISTARA 09. 11. 2019. 12:30 >> 12:33 0\nMALE IZMJENE MINISTARA\nMoravjecki ponovo premijer Poljske\nU novoj vladi šef diplomatije ostaje Jacek Čaputovič, ali su mu oduzeti svi evropski poslovi za koje je do sada bio zadužen njegov zamjenik Konrad Šimanjski koji prelazi sa tim dijelom resora u kancelariju premijera Moravjeckog.\n"U ovom slučaju promjena je velika. Cijela direkcija za evropske poslove biće sastavni deo Kancelarije premijera. Zamolio sam zamjenika ministra Šimanjskog da nastavi svoju misiju. Tamo su teški, naporni pregovori o primeni evropske legislative na poljsku privredu i uticaj te regulacije od strane Unije", kazao je Moravjecki.\nZbog ambicija EU u borbi protiv klimatskih promena, čije ciljeve nastoje da ublaže zemlje Višegradske četvorke čije privrede su, posebno Poljska, više orijentisane na ugalj i kojima su potrebna veća ulaganja nego na Zapadu u čiste tehnologije i energije, poljsko Ministarstvo životne sredine podijeljeno je na dva, Ministarstvo životne sredine pod koje će spadati narodni parkovi, zaštita životne sredine, edukacija i lov i Ministarstvo klime.\nPrebacivanje evropskih poslova pod nadležnost premijera jednako žestoko su kritikovali bivši ministri inostranih poslova, Vitold Vaščikovski iz vlade Prava i Pravde kada je premijerka bila Beata Šidlo i prethodni šef diplomatije u liberlnim vladama premijera Donalda Tuska, Radoslav Šikorski.\nBivši poljski premijer, sada predsjednik Evropskog saveta Donald Tusk kome ističe mandat "predsjednika Evrope" apelovao je na poljsku opoziciju da nađe odgovarajućeg protivkandidata sadašnjem predsjedniku Poljske iz vladajuće konzervativne stranke Andžeju Dudi, kako bi se u Poljskoj tokom naredne četiri godine vladanja konzervativaca Jaroslava Kačinjskog sačuvala makar rudimentarno liberalna demokratija, nezavisno pravosudje i slobodni mediji.\nPredsjednički izbori u Poljskoj, test za Dudu\nKampanja u znaku govora mržnje protiv LGBT\nU Poljskoj porast broja zaraženih korona virusom


Kako (ne) bi trebalo da funkcioniše korisnička podrška - Moja Firma\nPOČETNA Magazin Dobre prakse Kako (ne) bi trebalo da funkcioniše korisnička podrška\nAli – ko radi, taj i greši, te ponekad i tim velikim kompanijama i brendovima potkrade pokoji propust. Ipak, malo je korisnika koji će preći preko arogancije zaposlenih ili ostati ravnodušni na nepredviđene kikseve onlajn botova. Štaviše, za pojedinačna neprijatna iskustva često će saznati i ostatak (prvenstveno virtuelne) javnosti, jer se ojađeni korisnici neće ustručavati da ih obnarode na sav glas.\nA kako izgleda kada korisnička podrška (namerno) zakaže, i čemu nas uče primeri kompanija koje su se našle na udaru revoltiranih klijenata?\nDrskost i arogancija – najefikasnija sredstva odbijanja potencijalnih kupaca.\nPre no što se odlučimo da za neki proizvod izdvojimo novac, premišljanje i upoređivanje različitih ponuda neizostavna je faza u procesu kupovine. Većina trgovaca pokazaće zavidno razumevanje za snebivljive kupce, naročito ako im u prodavnicu ušeta buduća mlada u potrazi za savršenim haljinama za deveruše. Pripreme za najvažniji dan u životu žene uglavnom se ne upriličavaju svaki dan, što znači da je menadžerima i asistentima prodaje potrebna dodatna doza strpljenja pri susretu sa očekivanom mladenačkom neodlučnošću.\nIpak, jedna devojka dobila je sasvim drugačiji tretman nakon višekratnih poseta trgovinskom lancu poznatog australijskog brenda Gasp. Njeno promišljeno vaganje opcija nije se svidelo nasrtljivom prodavcu, koji joj je zajedljivo dobacio kako „već vidi da ona ionako nema nameru da išta kupi.“\nOvako direktan nedostatak uviđavnosti postigao je sasvim očekivani efekat – nakon što je praznih ruku išetala iz prodavnice, ova devojka presavila je elektronski tabak i poslala žalbu upravi kompanije Gasp.\nSvako razuman pretpostavio bi da će Gasp nakon ovoga uputiti zvanično izvinjenje. Međutim, ne samo što je kompanija stala na stranu svog zaposlenog, već je bila vrlo slobodna da ojađenoj mušteriji objasni kako je njihova ponuda „namenjena isključivo modno osvešćenim klijentima“.\nNaravoučenije: Svaki kupac bez izuzetka zaslužuje da se prema njemu ophodite sa strpljenjem i uvažavanjem. Dopustite im da odluke o kupovini donose svojim tempom, i nikada ne tolerišite neumesne verbalne opaske zaposlenih.\nOprezno sa generičkim porukama…\nKompanije koje upošljavaju čitave timove twitter-supporta, imale bi šta da kažu u korist pogodnosti onlajn korisničke podrške. Jedan „majmun“ iza koga će se naći twitter nalog kompanije kojoj upućujete žalbu, dovoljan je da vaša poruka bude primljena k znanju.\nA pošto se radi o društvenoj mreži sa impozantnim brojem naloga, razumljivo je i da sektor podrške ponekad pribegne generičkim porukama. Iako bi se iza toga mogla nazreti plemenita namera da nijedan nezadovoljni korisnik ne ostane uskraćen za odgovor, o manjkavosti ove prakse svedoči i primer jednog aktiviste pokreta Occupy.\nNakon što ga je policija isterala iz ekspoziture drugog najvećeg bankarskog giganta u Americi (Bank of America), neimenovani pobunjenik odlučio je da ovaj događaj ovekoveči slikom na svom twitter profilu, uz neizbežno isticanje naloga Banke Amerike. Ono što sigurno nije očekivao, jeste da mu Banka zahvali na obraćanju i pritom ga vrlo ljubazno priupita kako mu može pomoći.\nNaravno, poruka ovakve sadržine bila bi sasivm na mestu ukoliko želite da otvorite račun ili produžite dozvoljeni minus. Ali, složićete se da ovo i nije baš najlogičniji potez u slučaju da vas je iz banke upravo najurila policija.\nŠtaviše, ovaj lapsus digitalis viralno je eskalirao nakon što je Banka nastavila sa serijom generisanih odgovora na nimalo ljubazne poruke tviteraša. Iako je u svoju odbranu navela kako uvek insistira na upotrebi personalizovanih poruka, nakon ovog incidenta u to je poprilično teško poverovati.\nNaravoučenije: Ušteda vremena zarad mogućnosti adresiranja zahteva svakog pojedinačnog klijenta možda će i opravdati upotrebu generičkih poruka. Ipak, budite svesni toga da ih koristite na sopstveni rizik, i ne zaboravite da proverite da li će one, u zavisnosti od situacije, vašim klijentima biti korisne i relevantne.\nKo čeka, (ne) dočeka.\nKada ste vlasnik jedne od najvećih telekomunikacionih korporacija u Americi poput Comcasta, neprekidna zvonjava telefona već po prirodi ide u rok službe. Zbog miliona korisnika širom teritorije SAD, koji minut čekanja na liniji korisničke podrške donekle je i za očekivati.\nProblem nastaje kada se tih nekoliko minuta pretvori u nekoliko sati, te je teško pojmiti kolikim je strpljenjem bio naoružan klijent koji je ostavljen „na čekanju“ čitava 3 i po sata.\nA da on nije jedini, pokazuje i primer korisnika kome je operater odbio da usliši molbu, zahtevajući vrlo precizan razlog otkazivanja usluge. O frustrirajućim iskustvima govori i 38-minutni audio isečak postavljen na video servis YouTube, kojim je jedan od klijenata ilustrovao četvoročasovno natezanje oko pokušaja otkazivanja usluge telekomunikacijskog giganta.\nNaravoučenije: Bilo da vaši klijenti žele da naruče proizvod, zatraže dodatne detalje ili, jednostavno, odustanu od nabavke – nepotrebno odugovlačenje njihovih zahteva samo će ih propisno iziritirati, a vama doneti negativan publicitet. Prema tome, potrudite se da im taj proces olakšate što je više moguće.\nDa li je klijent baš uvek u pravu?\nPostoje slučajevi koji će vrlo oštro demantovati čuvenu mantru „klijent je uvek u pravu“. U tome se odlično snašla jedna dama koja je poprilično burno izrazila negodovanje povodom kvara svog Apple telefona.\nMomak koji se u tom trenutku zatekao u prodavnici sigurno nije očekivao da će neispravni uređaj stići u paketu sa nimalo damskim ispadima uvreda i psovki. Odbijajući da pruži više infomacija o prirodi kvara, uzrujana gospođa zahtevala je da joj se istog trenutka omogući popravka uređaja.\nStoički podnoseći njenu verbalnu ofanzivu, prodavac se konsultovao sa svojim menadžerom i, uprkos isteku garancije, ponudio opciju zamene uređaja. Ipak, izbirljiva mušterija nikako nije želela da prihvati ovaj predlog, a njen zajedljivi komentar kako joj je „muka od napora da joj se pošto-poto pomogne“, sigurno će ostati presedan u svetu korisničke podrške.\nNaravoučenije: Koliko god se trudili da im udovoljite, uvek će biti klijenata koji će na vaše napore odreagovati burnim izlivima nezadovoljstva. U takvoj situaciji, potrudite se da im staloženo predočite sve opcije rešavanja problema, i ne oklevajte da se obratite pretpostavljenima ukoliko situacija preti da izmakne kontroli.\nKada su propusti u sektoru korisničke podrške rezultat nenamernih grešaka praćenih iskrenim izvinjenjem, klijenti će manje-više biti spremni da pređu preko njih. Iako su slučajevi poput navedenih više izuzetak nego pravilo, i najmanja greška može ozbiljno narušiti dugo sticani kredibilitet kompanije. Stoga će pravovremeno, odgovorno i učtivo rešavanje pritužbi klijenata biti prioritet svim kompanijama kojima su zadovoljni korisnici na prvom mestu.\nPoslednja izmena dana\t31. maja 2017. u 08:50\n5 tipova „toksičnih“ zaposlenih i kako se prema njima postaviti\nSaveti 7. oktobra 2017.\nZnate ono kada vam neko za svog poznanika ili kolegu kaže da je energetski vampir? Vaša instinktivna reakcija bi se u tom trenutku najverovatnije svela na jedan sažaljivi pogled, jer nema onoga ko bar jednom nije naišao na ovu specifičnu…


Arsenal nije siguran - "Lou kost" ili let od 200 miliona ovog leta? - Sportske.net\nArsenal nije siguran - "Lou kost" ili let od 200 miliona ovog leta?\nU klubu traje borba za prevlast, i niko ne zna šta će na kraju odlučiti. Sa malim budžetom nema ništa od velikog imena na klupi, Luis Enrike je otpao. Buvač jeste solucija, ali se čeka presuda iz Amerike!\nI ovo se dešava, pre bi u Arsenal, nego u Siti!Arsenal menja čitavu odbranu, petorica se traže!Alegri ima ponudu iz Premijer lige, Juve mu spremio zamenu i to kakvu!Nema više sumnje, ovo je Kazorlina sudbina!Kolo nade za Čelsi, nikad luđa borba za opstanak (NAJAVA)\nZaključak je, posle svega da niko živi ne zna šta će se desiti sa Arsenalom.\nDok mediji prenose navode iz Republike Srpske da je Željko Buvač viđen za trenera, postoje i druge informacije da je klub odlučio da poveća budžet kako bi privukao veće ime.\nSa 50 miliona funti u prelaznom roku, Arsenal nema šta da traži ni naredne sezone u borbi za top 4, a nijedno od velikih imena ne razmišlja o klupi "Gunera".\nLuis Enrike je tražio preveliki novac, ne samo za transfere, već i platu za sebe i stručni štab, pa je klub odustao.\nSa druge strane i dalje se pominju lou-kost rešenja kao Murinjov pomoćnik, Rui Faria, ili neko od bivših igrača, kapiteni Vieira ili Arteta.\nČini se da u klubu dok se Venger sprema za oproštaj nema baš jasne ideje jer traje borba za premoć između direktora Sanilehija, šefa skautske službe Mislintata, predsednika Gazidisa i gazdinog sina Krenkea.\nOdlučiće ipak sam vlasnik, "Tihi Sten" Krenke, Amerikanac bi morao da uloži najmanje 200 miliona funti u pojačanja, ako želi da privuče veliko trenersko ime, nekoga poput Anćelotija ili Alegrija.\nTo bi podrazumevalo dovođenje igrača poput Marsijala ili Mareza velike promene u odbrani, možda i prodaju Beljerina, ali pitanje je kako privući igrače bez Lige šampiona.\nVenger kaže da nije njegovo da predloži naslednika, ali i da jeste, niko ga ne bi poslušao, on je isključen iz takvih razgovora pre nekoliko meseci, kao i transfer politike što je ubrzalo odlazak iz kluba.\nŠta će se na kraju desiti ostaje da vidimo, ali za sada ništa ne upućuje na to kojim će putem klub krenuti.


Kristina Živković – Časopis InterFON\nHaruki Murakami je jedan od najznačajnijih savremenih pisaca nadrealizma, a ujedno i najeksperimentalniji i najčitaniji japanski pisac. Kako sam kaže sklonost ka pisanju otkrio je sasvim slučajno, a njegove knjige su, uprkos specifičnom žanru i načinu pisanja, prevedene na nekoliko desetina svetskih jezika. Disciplina, strast i fokus sa kojima pristupaPročitaj više…\n“Good manners will open doors that the best education cannot.” – Clarence Thomas Pravila lepog ponašanja za stolom nisu komplikovana, a mogu u velikoj meri doprineti tome da prilikom narednog obroka sagovornik stekne utisak da ste ne samo mlada, obrazovana i perspektivna osoba, već i neko ko je uvideo značajPročitaj više…\nPlaneta Zemlja ima preduslove za nastanak i razvoj velikog broja predstavnika flore i faune, te ne čudi što skoro svakog dana iz krugova istraživača dolaze informacije o otkriću novih biljnih i životinjskih vrsta. Bilo bi neumesno to bogatstvo iskazati u brojkama jer se one svakodnevno povećavaju. Mi vam predstavljamo nekePročitaj više…\nU istinitost narodne izreke „Hiljadu ljudi, hiljadu ćudi“ možemo se uveriti na svakom koraku, u različitim životnim situacijama. Svako od nas se na različite načine nosi sa svakodnevnim problemima, izazovima i gubicima koji su sastavni deo životnog ciklusa. Suočeni sa gubitkom, neki od nas se povlače u sebe i bolujuPročitaj više…\nSunGard je jedna od vodećih svetskih softverskih kompanija koja nudi softverska rešenja u oblasti finansija, obrazovanja i javnog sektora. O samoj kompaniji, načinu rada, ali i razvoju sopstvene karijere razgovarali smo sa Mirjanom Bojanić i Aleksandrom Nikolićem, nekada studentima Fakulteta organizacionih nauka, a danas uspešnim IT stručnjacima. S obzirom naPročitaj više…\nKoliko puta vam se desilo da za jako kratko vreme treba da stignete na željenu destinaciju a ne želite da date novac za taksi? Ili želite bar na kratko da osetite komfor sopstvenog automobila koji u tom periodu života, nažalost, ne možete sebi da priuštite? Rešenje za ove i sličnePročitaj više…\nMlečna, bela, nezaslađena, poluslatka, gorka, sa lešnicima, bademima, jagodama, jogurtom, marcipanom, kremom, alpskim mlekom, karamelom, keksom, grožđem? Težak izbor? A tek ako dodamo neuobičajene mogućnosti poput karija, ljutih papričica, bundeve ili pak magarećeg mleka? I dalje ne znate o čemu pričamo? Pričamo o Njenom Kraljevskom Visočanstvu Čokoladi! Često se pitate,Pročitaj više…


Kancelarija za Kosovo i Metohiju saopštila je da je osam srpskih nadgrobnih spomenika polomljeno na pravoslavnom groblju u etnički mješovitom selu Kišnica, nadomak Gračanice, od kojih je šest potpuno uništeno, a dva su oštećena.\nIz Kancelarije navode da je riječ o „sramotnom, poražavajućem i bezumnom činu“, dodajući da su mještani posvjedočili da su spomenici prije svega sedam dana bili čitavi, a ovaj slučaj prijavili su Kosovskoj policiji.\n„Izgleda da nije dovoljno da se nad srpskim narodom koji živi na prostoru KiM otvoreno demonstrira verska netrpeljivost, već albanski huligani mira ne daju ni mrtvim Srbima i njihovim humkama. Za sve to vreme, političari iz Prištine predvođeni najisturenijim zagovornikom antisrpske politike Aljbinom Kurtijem, izjavljuju da su Kosovo i Metohija oaza mira i sklada, dok svakodnevno svedočimo etnički motivisanim napadima i incidentima prema Srbima“, navodi se u saopštenju Kancelarije za KiM.\nIz Kancelarije za KiM dodaju kako je „poražavajuća statistika da je na prostoru Kosova i Metohije ove godine zabeleženo 50 odsto etnički motivisanih incidenata više nego lane, od čega je čak 20 napada na objekte Srpske pravoslavne crkve“.\nDodatno zabrinjava činjenica da ti brojevi i dalje rastu i da izostaje adekvatna reakcija i zaštita srpskog stanovništva, navode iz Kancelarije.\n„’Kancelarija za Kosovo i Metohiju više puta je samo tokom ove godine obaveštavala međunarodne predstavnike o ugroženosti spomenika SPC i srpskih pravoslavnih grobalja na KiM, a ove godine je u sanaciju, popravku i održavanje pravoslavnih grobalja i kapela na KiM uložila i značajna finansijska sredstva i nastaviće da obnavlja porušeno, kao odgovor na politiku mržnje i netrpeljivosti“, dodaje se u saopštenju, prenosi Tanjug.\nNEWER POST„Lajk” sporan za Pentagon\nOLDER POSTPotkozarje: Ugođaj lijep za oko, ali problematičan za vozače (FOTO)


Intel i Nokia otvaraju prvu zajedničku laboratoriju\nPost author By Redakcija\nPost date Aug 24, 2010\nKompanije Intel i Nokia, kao i Univerzitet u gradu Oulu zvanično su otvorili Centar za inovativne tehnologije kompanija Intel i Nokia (Intel and Nokia Joint Innovation Center). Centar će zapošljavati dvadesetak profesionalaca iz oblasti istraživanja i razvoja i postaće najnoviji član Evropske istraživačke mreže kompanije Intel, Intel Labs Europe.\nU početku, laboratorija će istraživati mogućnosti novog korisničkog iskustva za korisnike mobilnih telefona koji mogu pratiti ubrzan rast mogućnosti mobilnih uređaja. Stvaranje korisničkog interfejsa koji je sličniji interakciji u realnom životu može omogućiti iskustvo koje je još prirodnije i intuitivnije, na isti način na koji moderne igre i filmovi čine 3D tehnologiju realističnijom.\nCentar ce zaposljavati dvadesetak profesionalaca iz oblasti istrazivanja i razvoja i postace najnoviji clan Evropske istrazivacke mreze kompanije Intel, Intel Labs Europe.\nNova laboratorija je usklađena sa MeeGo platformom otvorenog koda koju su nedavno promovisale kompanije Intel i Nokia. MeeGo omogućuje veću fleksibilnost u razvoju novog 3-D iskustva na mobilnim uređajima s obzirom da će i većina istraživačkih aktivnosti laboratorije biti otvorenog koda.\n„Univerzitet u Oulu se fokusira na rešenja u telekomunikacijama kao i elektronici i fotonici što ga je učinilo idealnom lokacijom ovog istraživačkog centra kompanija Intel i Nokia“, izjavio je Justin Rattner, šef za tehnologiju kompanije Intel i direktor centra Intel Labs.\nDruga potencijalna oblast istraživanja bi mogla biti tehnologija koja omogućava prikaz 3-D holograma osobe sa kojom pričate telefonom, što je opcija koja je danas moguća samo u filmovima naučne fantastike. Korisnici bi osećali da su više uključeni i povezani sa svojim mobilnim telefonima, nego što je to slučaj danas.\n„Ovaj zajednički istraživački centar zasnovan je na čvrstoj saradnji kompanija Intel i Nokia, a činjenica da će naš prvi istraživački projekat biti zasnovan na grafičkoj 3-D tehnologiji pokazuje našu posvećenost razvoju zaista originalonog mobilnog interfejsa,” izjavio je Rich Green, viši potpredsednik i šef za tehnologiju u kompaniji Nokia.\nIstraživački centar će biti smeštena pri Center for Internet Excellence na Univerzitetu u Oulu, i blisko ćemo sarađivati sa laboratorijom „Oulu Urban Living Labs“, koja pruža jedinstveno okruženje za senzorska istraživanja, testiranja i pilot projekte tehničkih i socijalnih inovacija. Zajednički inovativni centar kompanija Intel i Nokia zasnovan je na uspešnom industrijskom i akademskom kolaboracionom modelu, sličnom modelima koje primenjuju Intel Labs Barcelona i Politehnički Univerzitet u Kataloniji u Španiji, Intel Visual Computing Institute i Saarland Univerzitet u Nemačkoj ili Intel Labs Berkeley i Berkli pri Kalifornijskom Univerzitetu u Sjedinjenim Američkim Državama.\nTags Intel, laboratoriaj, Nokia\n← Novi CorelDRAW Home&Student X5 → Epson Stylus Photo PX820FWD bežični multifunkcijski štampač\nMobilni telefoni Blog o mobilnim telefonima i aplikacijama\n© 2020\tPersonal magazin


Vesti Archives - Page 2 of 6 - KK Ratnici Niš\nPrvi poraz Ratnika u 1. MRL Istok\nPrvi poraz naših seniora u okviru 4. kola 1. MRL – Istok. Teško gostovanje za Ratnike prethodnog vikenda u Vranju, gde je domaćin svoju značajnu rezultatsku prednost ostvario u trećoj četvrtni, nedostižnu za preokret naših momaka. Iako je naš tim bio osloblanjen gde je falilo 4 igrača zbog povreda i Covid-a, prvo poluvreme je odigrano…\nU 4. Kolu Ratnici protiv Pantera u Vranju\n🏀 4. kolo – 1. MRL- Istok 🆚 @kk_panteri 🗓 30.10.2021. 🕑 17:00h 📍Sala ekonomske škole, Vranje 📺 SportJug Nakon 3 vezane utakmice u Nišu i 3 važne ligaške pobede, naši Ratnici putuju sutra u Vranje kako bi odmerili još jednom snage sa ekipom KK Pantera. Domaćin ovog meča je slavio prošlog vikenda u Nišu…\nTreća pobeda za naše seniore u isto toliko utakmica! 👏 Gledali smo juče jednu veoma uzbudljivu i neizvesnu utakmicu koju su naši momci uspeli da preokrenu u svoju korist i na kraju dođu do novog trijumfa! Sjajnom igrom u drugom poluvremenu, velikom borbom i željom svih igrača, kao i energijom sa tribina, naš klub je…\nRatnici dočekuju Jablanicu u 3. Kolu\n🏀 3. kolo – 1. MRL-Istok 🆚 @kk_jablanica_medvedja 🗓 24.10.2021. 🕑 16:30h 📍OŠ Dušan Radović, Niš 📺 Košarkaški Klub Ratnici Niš Nakon ispadanja iz Kupa, seniori se okreću ligaškim utakmicama gde će pokušati da dođu do 3. uzastopne pobede! Pre početka utakmice trener @sasa.damnjanovic.89 je izjavio: “Docekujemo ekipu koja je dugogodisnji Srpskoligas i koja je…\nPoraz Ratnika u polufinalu Kupa RKSIS\nSeniori zaustavljeni u polufinalu kvalifikacija za Kup. Iako je naš tim tokom meča pružio dobar otpor ekipi KK Pentera i bio rezultatski u utakmici, mali pad u igri u trećoj četvrtini je bio dovoljan da gostujuća ekipa preuzme vodstvo i ostvari pobedu na kraju. Ovo je svakako ogroman uspeh za naš klub koji je prvi…\nU polufinalu kupa protiv ekipe Panteri iz Vranja\nPolufinale kvalifikacija za kup 🆚 @kk_panteri 🗓 20.10.2021. 🕑 20:15h 📍OŠ Dušan Radović, Niš 📺 Košarkaški Klub Ratnici Niš KK Ratnici su veoma dobro započeli novu sezonu, sa dve pobede u prva 2 kola kvalifikacija za Kup i dve pobede u ligi, a protiv sutrašnjeg protivnika će pokušati da taj niz i nastave. Polufinale kvalifikacija…\nPobeda Ratnika u 2. Kolu 1. MRL – Istok\nPobeda naših seniora nad ekipom KK Niša u prvom ovosezonskom gradskom derbiju! 🙌 Do druge uzastopne pobede u 1. MRL- Istok naši momci su morali doći velikom borbenošću i energijom gde su u poslednjoj četvrtini uspeli da prelome rezultat u svoju korist i na kraju ipak proslave novi trijumf. Da meč nije bio nimalo lak,…\n2. Kolo Ratnici igraju protiv ekipe Nišs\n2. kolo 1. MRL ISTOK 🆚 KK Niš 🗓 17.10.2021. 🕑 17:00h 📍Dušan Radović, Niš Prvi ovosezonski gradski derbi protiv ekipe KK Niša! Nakon ubedljive pobede nad ekipom KK Dimitrovgrada prethodne nedelje, naši seniori sa stručnim štabom pripremali su se naporno za sutrašnji derbi gde nas očekuje jedna jako zanimljiva i teška utakmica. Prisustvo publike…\nRatnici startovali pobedom\nPrva pobeda naših seniora na početku nove sezone nad ekipom KK Dimitrovgrada 93:76! Naši momci su u prvom kolu startovali važnom pobedom koja će sigurno uticati na samopouzdanje i moral ekipe, s obzirom na to da je naš tim najmlađi u ligi! Motiv više za Ratnike bila je domaća publika koja je po prvi put…\nPrvo kolo 1. MRL Istok protiv ekipe Dimitrovgrada\nPočetak nove sezone i prva zvanična utakmicama pred našom publikom u Prvoj muškoj regionalnoj ligi – Istok! 🏀 1. kolo 1. MRL ISTOK 🆚 KK Dimitrovgrad 🗓 09.10.2021. 🕑 15:30h 📍Šivara, Niš 📺 Košarkaški Klub Ratnici Niš Veliki dan za naš klub, nakon prve sezone igranja bez prisustva publike, po prvi put će naši seniori…


Turska: Izvinjenje za ubistvo Kurda\nTurski premijer Redžep Tajip Erdogan obraća se poslanicima iz vladajuće partije tokom sastanka u parlamentu\nPremijer Turske Redžep Tajip Erdogan izvinio se za ubistvo gotovo 14 hiljada ljudi tokom kurdskog ustanka 1930-ih, što je prvo zvanično vladino izvinjenje za ta ubistva.\nTurska vlada je od 1936. do 1939, usmrtila 13.806 ljudi u tadašnjem Dersimu, danas gradu Tunčeliju na jugoistoku zemlje. Kemal Kiličdaroglu iz vodeće opozicione Republikanske narodne stranke zahtevao je da Turska prizna svoja dela iz prošlosti.\nErdogan je pozvao Republikansku narodnu stranku Kiličdaroglua da se takođe izvini za ta ubistva, jer je u to vreme bila vladajuća stranka. Turska vlada trenutno se bori protiv kurdskih pobunjenika koji vode kampanju za autonomiju na jugoistoku Turske, pretežno naseljenom Kurdima.\nU sukobima je od 1984. stradalo preko 40 hiljada ljudi. Ankara je preduzela korake da se pozabavi zahtevima Kurda i drugih manjina koje traže veća prava. Erdogan se zalaže za izmenu ustava, napisanog 1982. kada je Turskom vladala vojna hunta. Kurski lideri navode da bi izmenjeni ustav trebalo da prizna Kurde kao jasan element turske nacije i pruži im autonomiju.


Pripadnici Ministarstva unutrašnjih poslova u Nišu uhapsili su M. D. (1986) iz ovog grada, zbog postojanja osnova sumnje da je izvršio krivično delo razbojništvo.\n3. decembra 2020. godine, tradicionalno se obeležava Međunarodni dan osoba sa invaliditetom. Tema ovogodišnjeg obeležavanja je “Bolja izgradnja: Prema post Kovid svetu koji uključuje osobe sa invaliditetom, koji je pristupačan i održiv”.\nJesenja setva na području Topličkog okruga privodi se kraju, a stanje useva je u zadovoljavajućem stadijumu. Pšenica je zasejana na najvećoj površini od 6 000 hektara, ječam na nešto više od 2 000 hektara, dok su ostale kulture znatno manje zastupljene na parcelama u Toplici.\nKako je izjavila za portal Južna Srbija Info, gradonačelnica Niša Dragana Sotirovski, izgradnjom puta od Malče do Proseka, Niška Banja će biti bliža, a putnici i turisti neće više morati da prolate kroz grad da bi posetili jednu od najlepših banja u Srbiji.\nU Republici Srbiji je do 15 časova 03. decembra 2020. godine registrovano ukupno 199.158 potvrđenih slučajeva COVID 19.\nU cilju sprečavanja širenja infekcije Kovid -19 prokupačko Javno komunalno preduzeće JKP “Hameum” pojačalo je aktivnosti na čišćenju i održavanju ulica, javnih površina i parkova u gradu.\nLeskovac Darko Bulatović saobraćajna nezgoda fudbal Beograd Goran Cvetanović Niš Aleksinac ubistvo Vladičin Han Koronavirus policija Kuršumlija Preševo recept SPC Dom zdravlja Pirot Niška Banja poplava investicije Klinički centar Južna Srbija Info SNS saobraćaj Dragana Sotirovski košarka Skupština grada Niša DS Tržnica JP Klinički centar Niš Aleksandar Vučić Vlada Republike Srbije Radnički FK Gradina Prokuplje Medijana gradska opština Zoran Perišić Vranje studenti


građevinske dozvole - Blic Online\nU prva tri meseca ove godine, kroz Centralnu evidenciju objedinjenih procedura za izdavanje građevinskih i drugih dozvola u građevinarstvu, primljeno je ukupno 25.410 zahteva, što je za 16,8 odsto više nego u istom periodu prošle godine, kada je primljeno 21.760 zahteva, saopštila je danas Agencija za privredne registre (APR).\nZamenik gradonačelnika Beograda Goran Vesić izjavio je danas Tanjugu da će odmah po povratku iz Brisela zatražiti zvaničan sastanak sa potpredsednicom vlade i ministarkom građevine Zoranom Mihajlović kako bi je upoznao sa naporima i napretkom Grada Beograda u oblasti izdavanja građevinskih dozvola.\nVlada Srbije usvojila je danas predlog izmjena Zakona o planiranju i izgradnji, kojim će se stvoriti uslovi za bržu i efikasniju realizaciju infrastrukturnih projekata, prije svega u fazi pripreme za izgradnju novih auto-puteva i modernizaciju pruga.\nGrad Beograd sa današnjim danom izdao je građevinskih dozvola za 1.002.015 kvadratnih metara u ovoj godini.\nBroj izdatih građevinskih dozvola nastavlja da raste i u 2018. godini i u prvih devet meseci ove godine bio je 8,5 odsto veći nego u istom periodu 2017.\nU Srbiji ima više od 28.000 aktivnih gradilišta, a broj izdatih građevinskih dozvola povećan je za 14,4 odsto u prvom kvartalu ove godine u odnosu na isti period 2017. rekla je ministarka građevinarstva, saobraćaja i infrastrukture Zorana Mihajlović u razgovoru sa direktorkom Američke agencije za međunarodni razvoj (USAID) Azu al Abd.\nMinistarka Mihajlović: U nečemu smo bolji i od najrazvijenijih\nPotpredsednica Vlade i ministarka građevinarstva, saobraćaja i infrastrukture, Zorana Mihajlović rekla je danas da je reforma građevinskih dozvola pokazala da Srbija može da sprovede kompleksne reforme i da u nečemu bude bolja čak i od najrazvijenijih zemalja sveta.\nNiš: Građevinske dozvole za Cumtobel i Imi do kraja meseca\nKompanija za proizvodnju rasvete "Cumtobel" iz Austrije i proizvođač auto-delova "Imi" sa Filipina trebalo bi da do kraja jula dobiju građevinske dozvole i odmah počne izradnju pogona u Nišu, rekao je za Betu gradski većnik Mihajlo Zdravković.


Kuglaši Kragujevca ubedljivi protiv Spartaka - KRAGUJEVAČKI SPORT\nKuglaši Kragujevca ubedljivi protiv Spartaka\nKuglaši Kragujevca zabeležili su prvu pobedu u 2020. godini, pošto su na svojim stazama savladali subotički Spartak 024 u meču 14. kola Super lige Srbije, sa ubedljivih 7:1.\nPoene za kragujevački tim osvojili su Jagličić, Milinković, Tojagić, Marković i kapiten Marinković, dok je jedini bod gostima doneo David Lainščak, koji je bio bolji od Vlade Đorđevića.\nKragujevčani su bili uspešniji i u odnosu oborenih čunjeva – 3 615 : 3 441, a Aleksandar Milinković je sa 646 oborenih „drvaca“ zaslužio mesto u idealnoj šestorki kola.\nOvom pobedom kuglaši Kragujevca prekinuli su niz od četiri utakmice bez pobede i ostali u trci za jedno od mesta koje vodi u Evropu.\nPriliku za novi prvenstveni trijumf kragujevački kuglaši imaće na gostovanju poslednjeplasiranom Rudaru.\nMINIMALAC PAK PROMETA, TEŽAK PORAZ ŠUMADIJE\nKragujevački prvoligaši ostvarili su polovičan učinak ovog vikenda. Pak Promet je sa minimalnih 5:3 savladao IMR iz Rakovice, dok je Šumadija pretrpela težak poraz u susretu sa Tehnohemija Paxelom – 1:7.\nNakon četrnaest odigranih kola u Prvoj ligi Centar, Pak Promet zauzima treće mesto na tabeli sa 16 bodova, dok je Šumadija i dalje pretposlednja sa 7 bodova.\nU sledećem kolu Pak Promet očekuje duel sa Kraljevom, dok će Šumadija ugostiti niški Čair.\nKUGLAŠICE PAK PROMETA SLAVILE U PANČEVU\nKuglašice Pak Prometa, koje se nadmeću u Prvoj ligi Centar za žene, nastavljaju borbu za plasman u viši rang takmičenja, Super ligu Srbije.\nKragujevčanke su minulog vikenda zabeležile trijumf na gostovanju poslednjeplasiranom Železničaru u Pančevu rezultatom 5:3. Sjajnu partiju pružila je Kristina Trošić, koja je sa 573 oborenih čunjeva stekla epitet igračice kola. U najboljoj šestorki našla se i Tanja Petrović sa 549 oborenih „drvaca“.\nNakon osam odigranih kola u vođstvu je Jagodina sa 11 bodova, dok su Kragujevčanke druge sa tri boda manje.\nPrevious Kuglaši Kragujevca na korak od trijumfa nad liderom\nNext Kuglaši Kragujevca i dalje u konkurenciji za izlazak na evro-scenu\nDrugi trijumf kuglaša Kragujevca\nOslabljeni Kragujevčani namučili „crveno-bele“


Пријаве против двојице возача због вожње под дејством наркотика\nPočetna / Vesti / Prijave protiv dvojice vozača zbog vožnje pod dejstvom narkotika\nTimočka 26/01/2021 | 17:35\tVesti, Kladovo, Majdanpek, Timočka Krajina, Hronika\nPripadnici Ministarstva unutrašnjih poslova u Majdanpeku i Kladovu, u redovnoj kontroli saobraćaja, zaustavili su dvojicu muškaraca koji su vozilima upravljali pod dejstvom psihoaktivnih supstanci i odredili im zadržavanje do 12 sati.\nSaobraćajna policija u Donjem Milanovcu zaustavila je dvadesettrogodišnjaka koji je upravljao automobilom „golf”, dok je u Kladovu zaustavljen četrdesetjednogodišnji muškarac koji je vozio „forda”.\nDvojica vozača su isključena iz saobraćaja i protiv njih će biti podnete prekršajne prijave po Zakonu o bezbednosti saobraćaja.\nPrethodna Ašik Žena: Šta kada ništa ne ide po planu?\nSledeća „Sigurne staze”: Stanje bezbednosti saobraćaja na teritoriji grada Zaječara